open-index/open-wikipedia-markdown huggingface dataset:
డైక్లోరిన్ హెప్టాక్సైడ్

**డైక్లోరిన్ హెప్టాక్సైడ్ **ఒక రసాయన సంయోగ పదార్థం.ఇది ఒక అకర్బన సమ్మేళనం.ఈ రసాయనపదార్థం యొక్క రసాయన సంకేత పదం Cl2O7.ఈ క్లోరిన్ ఆక్సైడ్, పెర్క్లోరిక్ ఆమ్లం యొక్క నిర్జలస్థితి(anhydride).

## ఉత్పత్తి
నిర్జలీకరణ కారకమైన ఫాస్పరస్‌పెంటాక్సైడ్ సమక్షములో పెర్క్లోరిక్‌ఆమ్లాన్ని జాగ్రత్తగా డిస్టిలేసన్ చెయ్యడంద్వారా  డైక్లోరిన్ హెప్టాక్సైడ్‌ను ఉత్పత్తి చెయ్యవచ్చును.
:2HClO4 + P4O10 → Cl2O7 + H2P4O11
ఈ మిశ్రమం నుండి క్లోరిన్(VII)ఆక్సైడును డిస్టిలేసను ద్వారా వేరుపరచవచ్చును.క్లోరిన్, ఓజోన్ మిశ్రమం పై కాంతిని ప్రకాశింప చెయ్యడం వలన డైక్లోరిన్ హెప్టాక్సైడ్‌ను ఉత్పత్తి చెయ్యవచ్చును.
డైక్లోరిన్ హెప్టాక్సైడ్ నెమ్మదిగా జలవిశ్లేషణ చెందటం వలన తిరిగి పెర్క్లోరిక్ ఆమ్లంగా పరివర్తన చెందును.
## అణునిర్మాణం
డైక్లోరిన్ హెప్టాక్సైడ్ ఒక ఉష్ణ గ్రాహకము. అనగా ఈ పదార్థం అంతర్గతంగా అస్థిరమైనది.
:2Cl2O7 → 2Cl2 + 7O2 (ΔH = −135 kJ/mol)
డైక్లోరిన్ హెప్టాక్సైడ్ సంయోగపదార్ధ అణునిర్మాణం Cl-O-Cl బంధం 118.6°కోణంతో కొద్దిగా వంపు కలిగి, C2అణువు సౌష్టవంకలిగి ఉండును.అంతిమ/చివరి Cl-O పరమాణువుల మధ్యదూరం 1.709 Å, Cl=O ల బంధదూరం1.405 Å.సమ్మేళనం అణువులో పరమాణువులు  సమయోజనీయబంధం కలిగి ఉన్నను,సమ్మేళనంలో క్లోరిస్ అత్యధికంగా +7 ఆక్సీకరణ స్థాయి కలిగి ఉన్నది.
## రసాయన చర్యలు
క్లోరిన్ టెట్రాక్లోరైడు ద్రావణంలో ప్రాథమిక, ద్వితీయశ్రేణి అమీను(amines)లతో డైక్లోరిన్ హెప్టాక్సైడ్ రసాయన చర్య వలన N-పెర్క్లోరిల్స్(N-perchloryls)ఏర్పడును.
:2 RNH2 + Cl2O7 → 2 RNHClO3 + H2O2 R2NH + Cl2O7 → 2 R2NClO3 + H2O

డైక్లోరిన్ హెప్టాక్సైడ్‌తో అల్కీనులు(alkenes )చర్య జరపడంచే అల్కైల్‌ పెర్క్లోరేటులు ఏర్పడును.ఉదాహరణకు టెట్రాక్లోరైడు ద్రావణంలో ప్రొపేన్ తో చర్య వలన ఐసో ప్రొపైల్ పెర్క్లోరేట్ , 1-క్లోరో-2 ప్రొపైల్ పెర్క్లోరేట్  లను ఏర్పరచును.డైక్లోరిన్ హెప్టాక్సైడ్ ఒకబలమైన ఆమ్ల ఆక్సైడ్,
## భద్రత
డైక్లోరిన్ హెప్టాక్సైడ్ ఒక బలమైన క్లోరిన్ ఆక్సైడ్ అవడంవలన, ఇది బలమైన ఆక్సీకరణి, ప్రేలుడు స్వభావం ఉన్న పదార్థం.ఈ రసాయనపదార్థం మంటను తాకటం వలన, లేదా యాంత్రికఘాతం వలన లేదా అయోడిన్‌తో సంపర్కం వలన విస్పొటన చెందును.చల్లగాఉన్నప్పుడు సల్ఫర్/గంధకం ,ఫాస్పరస్/భాస్వరం, కాగితం పై ఎటువంటి ప్రభావం చూపించాడు.మూలక క్లోరిన్ మనుషుల మిద ఎటువంటి ప్రభావం చూపునో డైక్లోరిన్ హెప్టాక్సైడ్ వలన కూడా అటువంటి ప్రభావమే ఉంటుంది.
## మూలాలు

వర్గం:రసాయన శాస్త్రం
వర్గం:క్లోరిన్ సమ్మేళనాలు
వర్గం:అకర్బన సమ్మేళనాలు
వర్గం:ఆక్సీకరణ కారకాలు
జీశాట్-1 ఉపగ్రహం

**జీశాట్-1 ఉపగ్రహం**, తొలి GSLV రాకెట్ శ్రేణిలో ప్రయోగించిన ఒక ప్రయోగాత్మక సమాచార ఉపగ్రహం.ఈ ఉపగ్రహంలో S-బాండ్ మీద ట్రాన్స్‌మిట్ /ప్రసారం చెయ్యు పల్సుమోడ్ మోడులేసన్ పరీక్షించు పరికరాన్ని (PCM), C-బాండ్ లో పనిచేయు ట్రాన్స్‌ఫాండరులను అమర్చారు.అయితే అనుకున్న నిర్దేశిత కక్ష్యకన్న తక్కువ ఎత్తుకక్ష్యలో ఉపగ్రహం ప్రవేశపెట్టబడటం వలన, ఈ ఉపగ్రహం నుండి ఆశించిన విధంగా పూర్తి ఫలితాలను పొందటం సాధ్యపడలేదు. GSAT-1 అనుకున్న లక్ష్యకక్ష్యలో చేరకపోవటం వలన ప్రాథమిక సమాచార సేకరణ వ్యవస్థ వైఫల్యం చెందినది.1530 కిలోల బరువైనఈ ఉపగ్రహం అనుకున్న విధంగా భూ సమస్థితి కక్ష్యలో (geosynchronous orbit) 24 గంటకు ఒకసారి ప్రదక్షిణకు బదులుగా 23 గంటల రెండు నిమిషాలకు ఒక సారి భూప్రదక్షిణ చెయ్యడం వలన ఈ సమస్య ఉత్పన్నమైనది. అందువలన అనుకున్నవిధంగా కంప్రెస్డ్ డిజిటల్ TV సిగ్నల్స్ ప్రసారం, డిజిటల్ ఆడియో బ్రాడ్‌కాస్టింగ్, ప్రయోగాత్మకపరీక్షలు అనుకున్న విధంగా నిర్వహించలేకపోయారు.

GSLV ఉపగ్రహవాహక నౌక ఉపగ్రహాన్ని భూసమస్థితి కక్ష్యలో 19.2 డిగ్రీల కోణంలో 185 x 35.975&nbsp;km కక్ష్యలో ప్రవేశపెట్టవలసి ఉండగా, అనుకున్న దాన్నికన్న తక్కువఎత్తులో ఉండటం వలన ప్రయోగ లక్ష్యం నెరవేరలేదు. ఉపగ్రహాన్ని నిర్దేశితకక్ష్య ఎత్తులోకి పంపుటకు ప్రయత్నించనప్పటికి చోదక ఇంజనులు సరిగా పనిచెయ్యక పోవడం వలన ఫలితం లేకపోయింది.
## విఫలం అగుటకు కారణాలు
12KRB క్రయోజెనిక్ ను రష్యా వారు సరాఫరాచేసారు.ఈ ఇంజన్, పైస్టేజిలో 710 సెకన్ల పాటు మండవలసి ఉండగా, అది కేవలం 698 సెకన్లు మాత్రమే మండటం వలన ఉపగ్రహము కక్ష్యలోకి వెళ్ళలేకపోయింది.
పీఎస్ఎల్వీవాహకనౌకలో ఉపయోగించిన వాహాన నావిగేషన్ (వాహన మార్గదశ ) విధానాన్ని జీఎస్ఎల్వి వాహకనౌకలో వాడటంకూడా ఇందుకు కారణం కావోచ్చును.
## ఉపగ్రహ ప్రయోగ వివరాలు
మూడు సి-బ్యాండ్ ట్రాన్స్‌పాండర్లు, ఒక ఎస్-బ్యాండ్ ట్రాంస్‌పాండరు కలిగిన జీశాట్-1 ఉపగ్రహం, GSLV-D1 ఉపగ్రహ వాహకనౌక ద్వారా 2001 ఏప్రిల్ 18 అంతరిక్షంలోకి ప్రయోగింపబడింది.ఈ ఉపగ్రహాన్ని ఆంధ్రప్రదేశ్ లోని, నెల్లూరు జిల్లాలోని శ్రీహరికోటలో ఉన్నటువంటి సతీష్ థావన్ అంతరిక్షప్రయోగ కేంద్రం నుండి 18వతేది, ఏప్రిల్ నెల 2001 సంవత్సరం 10.31 (UTC) గంటలకు ప్రయోగించారు .GSAT-1 ఉపగ్రహ ప్రయోగం, డిజిటల్ ఆడియో ప్రసారము, ఇంటర్నెట్ సేవలు, కుదించబడిన డిజిటల్ టీవీ ప్రసారం వంటి కమ్యూనికేషన్ ప్రయోజనాలకోసం కోసం ఉద్దేశింపబడింది.మెరుగైన స్పందన నియంత్రణ త్రస్టరులు ఫాస్ట్‌రికవరీ స్టార్‌సెన్సార్లు, వేడిపైపు రేడియేటర్ ప్యానెల్లు వంటి అనేక కొత్తఅంతరిక్షప్రయోగ పరికారాలు అమర్చారు.

## ఇవికూడా చూడండి
*జీఎస్‌ఎల్‌వి-D1 ఉపగ్రహ వాహాకనౌక
*జీశాట్-2 ఉపగ్రహం
*జీశాట్-16
*జీశాట్-6 ఉపగ్రహం
*జీశాట్-17

## మూలాలు

వర్గం:కృత్రిమ ఉపగ్రహాలు
వర్గం:ఇస్రో ప్రయోగించిన ఉపగ్రహాలు
వర్గం:ఇస్రో తయారుచేసిన ఉపగ్రహాలు
వర్గం:జీశాట్ శ్రేణి ఉపగ్రహాలు
ఓబులాపురం (అయోమయ నివృత్తి)

**ఓబులాపురం**, **ఓబులాపూర్** లేదా **ఓబ్లాపూర్** పేర్లతో ఉన్న పేజీలు:

## ఆంధ్రప్రదేశ్ గ్రామాలు

* ఓబులాపురం (గిద్దలూరు) - ప్రకాశం జిల్లా, గిద్దలూరు మండలానికి చెందిన గ్రామం
* ఓబులాపురం (గార్లదిన్నె) - అనంతపురం జిల్లా, గార్లదిన్నె మండలానికి చెందిన గ్రామం
* ఓబులాపురం (గుంతకల్లు) - అనంతపురం జిల్లా, గుంతకల్లు మండలానికి చెందిన గ్రామం
* ఓబులాపురం (డీ.హిర్చల్) - అనంతపురం జిల్లా, డీ.హిర్చల్ మండలానికి చెందిన గ్రామం
* ఓబులాపురం (బత్తలపల్లె) - అనంతపురం జిల్లా,బత్తలపల్లె మండలానికి చెందిన గ్రామం
* ఓబులాపురం (యాడికి) - అనంతపురం జిల్లా,యాడికి మండలానికి చెందిన గ్రామం
* ఓబులాపురం (ముద్దనూరు) - వైఎస్ఆర్ కడప జిల్లా ముద్దనూరు మండలానికి చెందిన గ్రామం
* ఓబులాపురం (శ్రీ అవధూత కాశి నాయన) - వైఎస్ఆర్ కడప జిల్లా శ్రీ అవధూత కాశి నాయన మండలం మండలానికి చెందిన గ్రామం
* ఓబులాపురం (రెడ్డిగూడెం) - కృష్ణా జిల్లా రెడ్డిగూడెం మండలానికి చెందిన గ్రామం.

## తెలంగాణ గ్రామాలు

* ఓబులాపూర్ (మల్లాపూర్) - మల్లాపూర్ (కరీంనగర్ జిల్లా మండలం) మండలానికి చెందిన గ్రామం
* ఓబులాపూర్ (మల్లియల్) - జగిత్యాల జిల్లా, మల్యాల మండలానికి చెందిన గ్రామం
* ఓబులాపూర్ (జాఫర్‌గఢ్‌) - జనగామ జిల్లా, జాఫర్‌గఢ్‌ మండలానికి చెందిన గ్రామం
* ఓబ్లాపూర్ (దామెర) - వరంగల్ (గ్రామీణ) జిల్లా,దామెర మండలానికి చెందిన గ్రామం
* ఓబ్లాపూర్ (మాగనూరు) - నారాయణపేట జిల్లా, మాగనూరు మండలానికి చెందిన గ్రామం
* ఓబ్లాపూర్ (నంగనూరు) - సిద్ధిపేట జిల్లా, చిన్నకోడూరు మండలానికి చెందిన గ్రామం
అయ్యవారిపల్లె (అయోమయ నివృత్తి)

**అయ్యవారిపల్లె ** పేరుతో చాలా వ్యాసాలు ఉన్నాయి. ఆ వ్యాసాల జాబితా:

* అయ్యవారిపల్లె (గుంతకల్లు) - అనంతపురం జిల్లా, గుంతకల్లు మండలానికి చెందిన గ్రామం.
* అయ్యవారిపల్లె (తాడిపత్రి) - అనంతపురం జిల్లా, తాడిపత్రి మండలానికి చెందిన గ్రామం.
జీశాట్-2 ఉపగ్రహం

**జీశాట్-2 ఉపగ్రహం** భారతదేశం యొక్క అంతరిక్ష పరిశోధన సంస్థ ఇస్రో తయారుచేసి ప్రయోగించింది.ఇస్రో వారు జీఎస్‌ఎల్‌వి ఉపగ్రహ వాహకనౌకలశ్రేణిలో అభివృద్ధిపరచిన వాహకనౌక GSLV-D2 ను మొదటిగా ప్రయోగించి
జీశాట్-2 ఉపగ్రహం ఉపగ్రహాన్ని అంతరిక్షంలో కక్ష్యలో ప్రవేశపెట్టారు.జీశాట్-2 ఉపగ్రహం ప్రయోగాత్మక సమాచార ఉపగ్రహం.GSLV-D2 ఉపగ్రహ వాహక నౌక 2.0టన్నుల (2000కిలోల) పేలోడు కలిగిన ఉపగ్రహాలను అంరతిక్షంలోకి మోసికొని పోగలదు.
## ఉపగ్రహ ప్రయోగ వివరాలు
1800 కిలోల పేలోడ్ కలిగిన జీశాట్-2 ఉపగ్రహన్ని గురువారం, మేనెల 8వతేదిన,2003 సంవత్సరాన ఆంధ్రప్రదేశ్ రాష్ట్రంలోని నెల్లూరుజిల్లాలోని శ్రీహరికోటలో ఉన్న సతిష్ థావన్ అంతరిక్ష ప్రయోగ కేంద్రంనుండి జీఎస్‌ఎల్‌వి -డీ2 అను ఉపగ్రహ వాహక నౌక ద్వారా అంతరిక్షానికి పంపారు. ఉపగ్రహాన్ని భూస్థిర కక్ష్యలో ప్రవేశపెట్టారు. ఉపగ్రహం యొక్క పెరిజీ35,904కిలోమీటర్లు, అపోజీ 35,920కిలోమీటర్లు. ఉపగ్రహం వాలు 2.43°. ఒక ప్రదక్షణకు పట్టు సమయం 24.03 గంటలు. ఉపగ్రహం నియమితకాలము 2013 అక్టోబరు 29.

GSLV-D2 ఉపగ్రహ వాహకనౌక ద్వారా జీశాట్-2 ఉపగ్రహన్ని, జియో-సమస్థితి బదిలీ కక్ష్యలోకి ప్రవేశపెట్టిన తరువాత ద్రవఅపోజి మోటారును వివిధదశలలో మండించి, అంతిమ నిర్దేశితకక్ష్యలోకి ఉపగ్రహాన్ని ప్రవేశపెట్టారు.
ఇది భౌమ స్థిరకక్ష్య చేరుకున్న తర్వాత, దాని యాంటెన్నా, సౌరఫలకాలను తెరచి, ఉపగ్రహ చివరకు 48° తూర్పు రేఖాంశం యొక్క స్లాట్‌లో దానికి కేటాయించిన కక్ష్యలో ఉంచారు.

## ఉపగ్రహం వివరాలు
ఉపగ్రహం యొక్క బరువు 1800కిలోలు. ఉపగ్రహంలో నాలుగు శాస్త్రీయ ప్రయోగాత్మకపేలోడ్లను టోటల్‌రేడియేషన్ డోస్ మానిటర్ (TRDM, ఛార్జ్ మానిటర్ (SCM) సర్ఫేస్‌సోలార్ ఎక్స్-రే స్పెక్ట్రోమీటర్ (SOXS),
కోహేరేంట్ రేడియో బెకన్ ప్రయోగపరికరం (CRABEX) అమర్చారు.ఉపగ్రహ నాలుగు సి-బ్యాండ్ ట్రాన్స్‌పాండర్లు, రెండుకూ (Ku) బ్యాండ్ ట్రాన్స్‌పాండర్లను, లింక్ కోసం ఎస్-బ్యాండ్, సి బ్యాండ్ లో పని చేయుసంచార ఉపగ్రహ సర్వీస్ (MSS) పేలోడ్ కలిగి ఉంది.

టోటల్ రేడియేషన్ డోస్ మానిటర్ (TRDM) (RADFET) ఒక రేడియేషన్ సెన్సిటివ్ ఫీల్డ్ ప్రభావం ట్రాన్సిస్టర్ ఉపయోగించి నేరుగా ఉపగ్రహ లోపల రేడియేషన్ పరిమాణాలు లెక్కించగలుగుతుంది., టోటల్రేడియేషన్ డోస్ మానిటర్ (TRDM) (RADFET) తోఉపగ్రహ లోపల అంచనా రేడియేషన్ పరిమాణాలు సరిపోల్చుతుంది. ఉపరితల ఛార్జ్ మానిటర్ (SCM) అంతరిక్ష సమీపంలోని పర్యావరణం యొక్క స్థితి సూచిస్తుంది.•	సోలార్ ఎక్స్-రే స్పెక్ట్రోమీటర్ (SOXS) 4 keV లో సౌరమంట ఉద్గారఅధ్యయనం - చెయ్యుటకు సోలార్ ఎక్స్-రే స్పెక్ట్రోమీటర్ (SOXS)4 keVను అమర్చారు. 60 keV [3] శక్తి స్థాయిలో సెమీకండక్టర్ పరికరాలు, Phoswich సింటిలేషన్ డిటెక్టర్ ఉపయోగించారు.
అంతరిక్షనిర్మాణం, భూమధ్యరేఖ ఎలెక్ట్రో వైవిధ్యాలు, నమిక్, తత్కాల ఐనోస్ఫేరే వంటిని తెలుసుకొనుటకు రేడియో బెకన్ ప్రయోగాలు (CRABEX) చెయ్యు అమరిక ఉంది.

ఉపగ్రహాన్నిప్రారంభ భూస్థిరకక్ష్య నుడి అంతిమ భూస్థిరకక్ష్యలో చేర్చుటకు ఒక 440 న్యూటన్ ద్రవఇంధన అపోజి (LAM) మోటరును, పదహారు 22 న్యూటన్ రియాక్షను కంట్రోల్ త్రస్టరులను అమర్చారు.GSAT-2ఉపగ్రహంలో840కిలోలఇంధనాన్నినింపారు (మొనోమిథైల్ హైడ్రాజీన్, MON-3)

దీని సౌరపలకల అమరిక 1380 W శక్తి ఉత్పత్తి చేస్తుంది, రెండు24 A•h Ni-Cd బ్యాటరిలను కలిగి ఉంది.
## ఇవికూడా చూడండి
*జీశాట్-1 ఉపగ్రహం
*జీశాట్-3 ఉపగ్రహం
*జీశాట్-6 ఉపగ్రహం
*జీశాట్-7 ఉపగ్రహం
*జీశాట్-16
*జీశాట్-17

## మూలాలు

వర్గం:కృత్రిమ ఉపగ్రహాలు
వర్గం:ఇస్రో ప్రయోగించిన ఉపగ్రహాలు
వర్గం:జీశాట్ శ్రేణి ఉపగ్రహాలు
వర్గం:ఇస్రో తయారుచేసిన ఉపగ్రహాలు
తెలుగు సినిమా చరిత్ర (పుస్తకం)

**తెలుగు సినిమా చరిత్ర** పేరున తెలుగు సినిమా చరిత్రపై ఒక పరిశోధన గ్రంథాన్ని సినీవిమర్శకుడు, రచయిత, పాత్రికేయుడు అయిన బి. వెంకటేశ్వర్లు వ్రాసాడు. ఇది 1997లో తొలిసారిగా ప్రచురించబడింది. 1912 నుండి 1995 నడుమ జరిగిన తెలుగు సినిమా రంగ విశేషాలపై వచ్చిన తొలి విశ్లేషణాత్మక గ్రంథంగా ఈ పుస్తకాన్ని పేర్కొంటారు.
## ప్రచురణ
తెలుగు సినిమా చరిత్రను నెక్స్ట్ స్టెప్ పబ్లికేషన్స్ అండ్ ఎంటర్టెయిన్మెంట్స్ అనే హైదరాబాద్ లోని ఒక సంస్థ ప్రచురించగా విశాలాంధ్ర పబ్లిషింగ్ హౌస్ హైదరాబాద్ వారు మార్కెటింగ్ చేసారు.
## విషయవస్తువు
1997లో ముద్రితమైన ఈ పుస్తకంలో తెలుగు సినిమాని ఐదు యుగాలుగా వర్ణిస్తూ వ్రాయటం జరిగింది. 
# మూకీ యుగం (1912-1930)
# తొలినాళ్ళ తెలుగు సినీరంగం (1931-1940)
# స్వర్ణ యుగం (1941-75)
# కమర్షియల్ పంథాలో తెలుగు సినిమా (1976-1995)
# ప్రస్తుతం ఉన్న ఆధునిక యుగం

ఈ పుస్తకంలో మూకీ చిత్రాలు, ప్రపంచ సినిమా, బాలీవుడ్, టాలీవుడ్ లో యానిమేషన్, ప్రత్యామ్నాయ సినిమా, తెలుగు సినిమా లెజెండ్లు మొదలగు అంశాలపైన వ్యాసాలున్నాయి.
## పురస్కారాలు
ఈ పుస్తకాన్ని మెచ్చుకుంటూ పలు పురస్కారాలు వచ్చాయి, అందులో చెప్పుకోదగింది 1997 సంవత్సరానికి గాను ఆంధ్రప్రదేశ్ రాష్ట్ర ప్రభుత్వం అందించిన నంది పురస్కారం.

## ఇవి కూడా చూడండి
* తెలుగు సినిమా
* తెలుగు సినిమా చరిత్ర

వర్గం:సినిమా పుస్తకాలు
వర్గం:నంది ఉత్తమ చలనచిత్ర పుస్తకాలు
వర్గం:1997 పుస్తకాలు
జీశాట్-8 ఉపగ్రహం

**జీశాట్-8** ఒక సమాచార ఉపగ్రహం.ఇస్రోవారు తయారు చేసిన జీశాట్ శ్రేణికి చెందిన ఉపగ్రహం.ఈ జీశాట్-8 ఒక సమాచార ఉపగ్రహన్ని ఇస్రోవారి ఇన్సాట్ ( INSAT) ప్రణాళికలో భాగంగా తయారు చేసింది.ఈ ఉపగ్రహాన్నిఫ్రెంచి గయానా (French Guiana) లోని కౌరౌ (Kourou) ఉపగ్రహ ప్రయోగ కేంద్రం నుండి 2011 సంవత్సరం, మేనెల 21 వ తేదిన ప్రయోగించారు.ఈ ఉపగ్రహాన్ని ఎరియన్5అనే ఉపగ్రహ వాహకం ద్వారా అంతరిక్షములో కక్ష్యలో ప్రవేశ పెట్టారు.ఆరియన్5 ఉపగ్రహ వాహనాన్ని యురోపియన్ అరియన్ స్పేస్ వారు తయారు చేసారు.
## ప్రయోగం
భారతదేశంలో ఇస్రో వారిచే తయారు చెయ్యబడిన జీశాట్-8 ని ఇండియానుండి ఫ్రెంచి గయానాలోని Cayenne–Rochambeau విమానాశ్రయానికి అంటోనోవ్ An-124 కార్గో విమానం ద్వారా రవాణా చేసారు.అంతకు ముందు ఇస్రో వారు దేశీయ సాంకేతిక పరిజ్ఞానంతో చేసిన జీస్ఎల్‌వి వాహకనౌక ద్వారా ఉపగ్రహాన్నిఅంతరిక్షములో పెట్టుటకు రెండుసార్లు ప్రయత్నించి విఫలమైనప్పటికీ, ఫ్రెంచి గయానా నుండి చేసిన ప్రయోగం విజయవంతమైనది.ఈ ఉపగ్రహాన్ని అంతరిక్షములో భూస్థిర కక్ష్యలో ప్రవేశపెట్టారు. ప్రయోగ సమయంలో ఉపగ్రహం బరువు 3,093కిలోలు.ఇంధన బరువును మినహాయించగా ఉపగ్రహం బరువు 1,426 కిలోలు.ఉపగ్రహంలో విద్యుత్తు శక్తి 6,224 వాట్స్.తూర్పు అక్షాంశములో 55°కోణంలో ఉపగ్రహాన్ని ఉంచారు.
## ఉపగ్రహం
ప్రయోగ సమయంలో ఉపగ్రహం బరువు3,093కిలోలు.ఇందులో4 అత్యంత శక్తివంతమైనKu-బాండ్ ట్రాన్స్‌పాండరులు, L1మరియుL5 రెండు చానల్స్ కలిగిన, GPS మద్దతు కలిగిన జియో అగుమెంటెడ్ నావిగేసన్ (GAGAN) పేలొడలు అమర్చారు.ఉపగ్రహం పనిచెయ్యు జీవిత కాలం 12 సంవత్సరాలుగా భావిస్తున్నారు.Ku-బాండ్ ట్రాన్స్‌పాండరులు INSAT సిస్టాన్ని బలోపేతం చేస్తున్నది.

**ఉపగ్ర్హం గురించిన సాంకేతిక వివరాల పట్టిక**

## మూలాలు

వర్గం:ఉప గ్రహాలు
వర్గం:ఇస్రో తయారుచేసిన ఉపగ్రహాలు
వర్గం:విదేశాలనుండి ప్రయోగించిన భారతదేశ ఉపగ్రహాలు
వర్గం:జీశాట్ శ్రేణి ఉపగ్రహాలు
ఇనగలూరు (అయోమయ నివృత్తి)

**ఇనగలూరు ** పేరుతో చాలా వ్యాసాలు ఉన్నాయి. ఆ వ్యాసాల జాబితా:

# ఇనగలూరు (అగలి) - సత్యసాయి జిల్లా, అగలి మండలానికి చెందిన గ్రామం.
#ఇనగలూరు (ఓబులదేవరచెరువు) - సత్యసాయి జిల్లా, ఓబులదేవరచెరువు మండలానికి చెందిన గ్రామం 
#ఇనగలూరు (శ్రీకాళహస్తి) - తిరుపతి జిల్లా, శ్రీకాళహస్తి మండలానికి చెందిన గ్రామం
#ఇనగలూరు (అనంతసాగరం) -శ్రీ పొట్టిశ్రీరాములు నెల్లూరు జిల్లా, అనంతసాగరం మండలానికి చెందిన గ్రామం
#ఇనగలూరు (తొండూరు) - వైఎస్ఆర్ జిల్లా, తొండూరు మండలానికి చెందిన గ్రామం
అంకంపాలెం (అయోమయ నివృత్తి)

**అంకంపాలెం** పేరుతో ఈ క్రింది గ్రామాలున్నాయి:

## ఆంధ్రప్రదేశ్
#అంకంపాలెం (ఆత్రేయపురం మండలం) - డాక్టర్ బి.ఆర్. అంబేద్కర్ కోనసీమ జిల్లా, ఆత్రేయపురం మండలానికి చెందిన గ్రామం
#అంకంపాలెం (శంఖవరం మండలం) - కాకినాడ జిల్లా, శంఖవరం మండలానికి చెందిన గ్రామం.
#అంకంపాలెం (చింతలపూడి మండలం) - పశ్చిమ గోదావరి జిల్లా, చింతలపూడి మండలానికి చెందిన రెవెన్యూయేతర గ్రామం.

### తెలంగాణ
#అంకంపాలెం (దమ్మపేట మండలం) - తెలంగాణ రాష్ట్రం, భద్రాద్రి కొత్తగూడెం జిల్లా, దమ్మపేట మండలంలోని గ్రామం.
విల్ఫ్రెడ్ డిసౌజా

**విల్ఫ్రెడ్‌ డిసౌజా** (23 ఏప్రిల్ 1927 &ndash; 4 సెప్టెంబరు 2015) గోవారాష్ట్ర మాజీ ముఖ్యమంత్రి. ఆయన సర్జన్, రాజకీయనాయడుడు. ఆయన మూడుసార్లు గోవా ముఖ్యమంత్రిగా పనిచేసారు. 
## జీవిత విశేషాలు
విల్ఫ్రెడ్‌ డిసౌజా మూడు సార్లు గోవా ముఖ్యమంత్రిగా బాధ్యతలను నిర్వహించారు. వృత్తిరీత్యా సర్జన్‌ అయిన విల్ఫ్రెడ్‌ డిసౌజా యూకేలోని రాయల్‌ కాలేజ్‌ ఆఫ్‌ సర్జన్స్‌లో డబుల్‌ ఫెలో పొందిన అతి కొద్ద మంది వ్యక్తుల్లో ఒకరు. 1974లో కాంగ్రెస్ పార్టీ తరుపు నుంచి అసెంబ్లీ ఎన్నికల్లో పోటీ చేశారు. భారత మాజీ రాష్ట్రపతి కెఆర్ నారాయణన్ చేతుల మీదగా డాక్టర్ బీసీ రాయ్ అవార్డును కూడా అందుకున్నారు. గోవా రాజకీయాల్లో కాంగ్రెస్ పార్టీ తరుపు నుంచి గెలిచి తనదైన ముద్రను వేయడమే కాకుండా, అనతికాలంలో ఉన్నత పదవులను పొందారు. గోవా ముఖ్యమంత్రిగా తొలిసారిగా 1993లో పదవి బాధ్యతలను స్వీకరించారు. 30 ఏళ్ల పాటు కాంగ్రెస్ పార్టీలో కొనసాగిన ఆయన 1980ల్లో గోవాలో కాంగ్రెస్ పాగా వేసేందుకు ముఖ్య భూమికను పోషించారు.

## విద్యార్హతలు
* ఎం.బి.బి.ఎస్(బొంబాయి విశ్వవిద్యాలయం)
* ఫెలో ఆఫ్ రాయల్ కాలేజీ ఆఫ్ సర్జన్స్, ఇంగ్లాండు.
* ఫెలో ఆఫ్ రాయల్ కాలేజీ ఆఫ్ సర్జన్స్, ఏడెన్‌బర్గ్
* హానరరీ ఫెలో ఆఫ్ ద ఇంటర్నేషనల్ కాలేజీ ఆఫ్ సర్జన్స్
* ఫెలో ఆఫ్ ద అసోసియేషన్ ఆఫ్ సర్జన్స్ ఆఫ్ ఇండియా

## మరణం
డిసౌజా శ్యాస సంబంధమైన వ్యాధితో బాధపడుతూ మణిపాల్ ఆసుపత్రిలో చేరారు. ఆయన సెప్టెంబరు 4 2015 శుక్రవారం ఉదయం గుండెపోటుతో కన్నుమూశారు.

## మూలాలు

## ఇతర లింకులు
* Dr. Wilfred A. De Souza & Others vs Shri Tomazinho Cardozo Hon'Ble ... on 7 September, 1998

వర్గం:2015 మరణాలు
వర్గం:1927 జననాలు
దేవరకొండ భిక్షపతి

**దేవరకొండ బిక్షపతి** ప్రముఖ కవి, గాయకుడు. ఆయన తెలంగాణ ఉద్యమానికి ఊతమిచ్చేందుకు, సమాజాన్ని మేల్కొల్పేందుకు అనేక పాటలు రాసి పాడారు. 
## జీవిత విశేషాలు
ఆయన భద్రాద్రి కొత్తగూడెం జిల్లా, పినపాక మండలం, బయ్యారం నకు చెందినవారు. ఆయన చిన్నప్పటి నుండి పాటల పట్ల ఆకర్షితుడయ్యాడు. ఆరుణోదయ సాంస్కృతిక సమాఖ్య ఆద్వర్యంలో పలు పాటలు పాడి ప్రజలను ఉద్యమాలకు ఆకర్షితులను చేశారు. ఆ తరువాత కొంతకాలం ఆశ్రమ పాఠశాలల్లో కాంట్రాక్ట్ ఉద్యోగం చేస్తూ పాటమ్మ పుస్తకం రచించారు. ఈ పుస్తకాన్ని ప్రజాయుద్ధనౌక గద్దర్చే 2005 లో బయ్యారంలో ఆవిష్కరింపచేసి కళాకారునిగా, కవిగా రాష్ట్రవ్యాప్తంగా పేరును సంపాదించుకున్నారు. ఆ తరువాత ఉద్యోగాన్ని వదిలేసి తెలంగాణవ్యాప్తంగా నిర్వహించిన పలు దూం. దాం కార్యక్రమాల్లో పాల్గొన్న భిక్షపతి తన ఆట, పాటల ద్వారా ప్రత్యేకతను చాటుకున్నారు. 

## నిన్ను విడిచి ఉండలేనమ్మా... పాట
ఆయన "నిన్ను విడిచి ఉండలేనమ్మా ...ఓ పాటమ్మ ఎన్నడూ మరచిపోనమ్మా ...నా పాటమ్మ" అనే పాటను వ్రాసి తెలంగాణ ఉద్యమ ధూంధాం పాల్గొన్న ప్రతీ కార్యక్రమంలో పాడి వినిపించేవారు. నిజానికి ధూందాంలో ఈ పాట పాడకముందు తాను జిల్లా స్థాయికే పరిమితం. తర్వాత తాను తెలంగాణం. ఇట్లా మలిదశ ఉద్యమంలో తాను ఎన్ని పాటలు రాసినప్పటికీ తెలంగాణ దక్పథం, వారసత్వం, విప్లవం అన్నీ కలగలసిన ఒక పాట రాయడం, అది ధూందాం ద్వారా ప్రతి హదయాన్ని చేరుకోవడం తనకు నిజంగానే ప్రాచుర్యాన్ని ఇచ్చింది.
## తెలంగాణ ఉద్యమంలో...
తెలంగాణకు ఆంధ్రా వలస పాలకులు చేస్తున్న ఆన్యాయంపై, రాష్ట్రం రావటం వల్ల జరిగే అభివృద్ధిని పాటల ద్వారా వివరించి ప్రజలను చైతన్యవంతం చేశారు. ఉద్యమం సందర్భంగా అనేకసార్లు జైలు జీవితాన్ని అనుభవించారు. ఉద్యమ సమయంలో పోలీసులు నిర్బంధించినప్పడు, పోలీసుల ఇబ్బందులపైనా పాటను రాసి ప్రశంసలు అందుకున్నారు. ఉద్యమకాలంలో భిక్షపతి సేవలను గుర్తించిన ప్రభుత్వం, సాంస్కృతిక సారథి ఉద్యోగాన్ని ఇచ్చిగౌరవించింది.
## మరణం
ఆయన గత కొంతకాలంగా ఆయన అనారోగ్యంతో బాధపడుతూ సెప్టెంబరు 3 2015 న మరణించారు.

## మూలాలు

## ఇతర లింకులు
* Bikshapati Live Performance Ninnu Vidiche Undalenamma Song || Telangana Folks
* నిన్ను విడిచి ఉండలేనమ్మా...పాటమ్మ! పాటపై కందుకూరి రమేష్ బాబు గారి రివ్యూ

వర్గం:2015 మరణాలు
వర్గం:తెలుగు కవులు
వర్గం:తెలుగు రచయితలు
వర్గం:జనన సంవత్సరం తప్పిపోయినవి
వర్గం:భద్రాద్రి కొత్తగూడెం జిల్లా గాయకులు
వర్గం:రెండవ ప్రత్యేక తెలంగాణ ఉద్యమంలో పాల్గొన్న భద్రాద్రి కొత్తగూడెం జిల్లా వ్యక్తులు
వర్గం:భద్రాద్రి కొత్తగూడెం జిల్లా కవులు
అనుమాండ్ల భూమయ్య

కాకతీయ విశ్వవిద్యాలయంలో తెలుగు ప్రొఫెసరుగా పనిచేసి, పొట్టిశ్రీరాములు తెలుగు విశ్వవిద్యాలయం వైస్‌ ఛాన్స్‌లర్‌గా పదవీ విరమణ చేసిన **అనుమాండ్ల భూమయ్య** (జ: 1949 జూలై 3) సుప్రసిద్ధ పద్య కవి. పద్యాన్ని పాటలాగ పాడి, విద్యార్థులు పద్యాన్ని ప్రేమించేట్టు చేయగలిగిన ఆచార్యులు.
## బాల్యం, విద్యాభ్యాసం
**అనుమాండ్ల భూమయ్య** కరీంనగర్ జిల్లా, చొప్పదండి మండలం, వెదురుగట్టు గ్రామంలో జన్మించాడు.  తల్లిపేరు శాంతమ్మ. తండ్రి లక్ష్మయ్య. నలుగురు మగసంతానంలో ఇతడు మూడోవాడు. ఇతని నాన్న ఓ వైపు వ్యవసాయం చూసుకుంటూనే మరోవైపు నేత పని చేసేవాడు. చొప్పదండి జడ్పీ స్కూలులో ప్రాథమిక విద్య చదివాడు. 15వ సంవత్సరంలో ఇతనికి అనంతలక్ష్మితో వివాహం జరిగింది. కరీంనగర్‌లో పి.యు.సి. చదివి బి.ఎస్సీ కోసం జగిత్యాల కాలేజీలో చేరాడు. అక్కడ ప్రసిద్ధ సాహితీవేత్త కోవెల సంపత్కుమారాచార్యులు ద్వారా తెలుగు సాహిత్యంపై ఆసక్తి కలిగి సాహిత్యగ్రంథాలు చదివాడు. బి.ఎస్సీ తరువాత ఉస్మానియా యూనివర్శిటీలో ఎం.ఎ తెలుగు చదివాడు. అక్కడ దివాకర్ల వెంకటావధాని, సి.నారాయణరెడ్డి ఇతని గురువులు.

## ఉద్యోగం
thumb|తెలంగాణ ప్రభుత్వ భాషా సాంస్కృతిక శాఖ నిర్వహించిన కవి సమ్మేళనంలో తన కవిత్వాన్ని చదువుతున్న అనుమాండ్ల భూమయ్య
ఎం.ఎ అయిపోగానే వరంగల్‌లోని ఎల్‌.బి.కాలేజీలో తెలుగు జూనియర్‌ లెక్చరర్‌గా ఉద్యోగం ప్రారంభించాడు. మరోవైపు ఎం.ఫిల్‌ పూర్తిచేశాడు. 1980లో కాకతీయ యూనివర్శిటీలో పి.హెచ్‌.డి.పూర్తిచేశాను. 1983లో అదే యూనివర్శిటీలో రీడర్‌గా, ఆ తర్వాత ప్రొఫెసర్‌గా పనిచేశాడు. కాకతీయ విశ్వవిద్యాలయంలో తెలుగు విభాగానికి అధిపతిగా పనిచేసి అటుపిమ్మట తెలుగు విశ్వవిద్యాలయానికి ఉపకులపతిగా పనిచేశాడు.

## రచనలు
రచయితగా 27 గ్రంథాలను వెలువరించాడు. ఇందులో కవిత్వం 10, విమర్శ 17 ఉన్నాయి.
### కవితా గ్రంథాలు
# వేయినదుల వెలుగు - 1994
# వెలుగు నగల హంస - 1995
# అగ్నివృక్షము - 1996
# జ్వలిత కౌసల్య - 1999
# చలువ పందిరి - 1999
# ఆనందగీతి - 2004
# శివానందగీతి - 2005
# అష్టావక్రగీత (పద్యానువాదం) - 2006
# శాంతిగర్భ - 2009
# సౌందర్యలహరి గీతాలు (గేయానువాదం) - 2013

వెలుగు నగల హంస, శాంతిగర్భ, అగ్నివృక్షము, జ్వలిత కౌసల్య గ్రంథాలు ఆంగ్లం లోనికి అనువాదమయ్యాయి. 2004 లో అప్పటివరకూ వచ్చిన వేయినదుల వెలుగు, వెలుగు నగల హంస, అగ్నివృక్షము, జ్వలిత కౌసల్య, చలువపందిరి -  ఈ ఐదు కవితలు కలిపి పంచవటి అనే కవితా సంకలనంగా ప్రచురితమయింది.

### విమర్శ గ్రంథాలు
# కొరవి గోపరాజు సాహిత్య వ్విశ్లేషణ (రచన : 1976) - 1983
# నాయని సుబ్బారావు కృతులు : పరిశీలన - 1981
# 'వేయిపడగలు' ఆధునిక ఇతిహాసం - 1984
# వ్యాస భారతి - 1988
# ఆద్యుడు కట్టమంచి - 1992
# 'మాలపల్లి' అభ్యుదయ మహాకావ్యం - 1992
# వ్యాసభూమి - 1998
# నాయనితో కాసేపు - 2000
# ఆధునిక కవిత్వంలో దాంపత్యం - 2000
# కర్పూర వసంతరాయలు : కథా కళా ఝంకృతులు - 2000
# తెలంగాణ భావ విపంచిక : 'గోలకొండ కవుల సంచిక' - 2000
# తెలంగాణ చైతన్య స్ఫూర్తి : 'ప్రజల మనిషి' - 2004
# అంతర్వీక్షణం - 2004
# 'ఆంధ్ర పురాణం' : భారతీయ సంస్కృతి వైభవం - 2005
# నాయని సుబ్బారావు - 2009
# వేమన అనుభవసారం - 2012
# సౌందర్యలహరి : భావమకరందం - 2013

* వివిధ పత్రికల్లో ప్రచురించబడిన పరిశోధన వ్యాసాలు : 60
* రాష్ట్ర, జాతీయ, అంతర్జాతీయ సదస్సుల్లో పాల్గొని సమర్పించిన పరిశోధనా పత్రాలు : 34

## పురస్కారాలు
* వేయి నదుల వెలుగు పద్యకావ్యానికి ఉత్తమ పద్యకావ్యంగా గరికపాటి సాహిత్యపురస్కారం
* వేయి నదుల వెలుగు పద్యకావ్యానికి తెలుగు విశ్వవిద్యాలయం అవార్డు.

## మూలాలు

వర్గం:తెలుగు కవులు
వర్గం:తెలుగు రచయితలు
వర్గం:కరీంనగర్ జిల్లా రచయితలు
వర్గం:కరీంనగర్ జిల్లా కవులు
వర్గం:కరీంనగర్ జిల్లా ప్రవచనకర్తలు
వర్గం:కరీంనగర్ జిల్లా ఉపాధ్యాయులు
వర్గం:1949 జననాలు
జీశాట్-7 ఉపగ్రహం

**జీశాట్-7** లేదా ఇన్సాట్-4ఎఫ్ అనునది బహు బ్యాండులు కలిగిన సమాచార ఉపగ్రహం.ఇది ఇండియన్ స్పేస్ రిసర్చ్ అర్గనైజేసన్ (ఇస్రో) వారు తయారు చేసిన ఉపగ్రహం.ఇస్రోవారు తయారు చేసిన ఏడు INSAT-4 ఉపగ్రహ శ్రేణిలో, జీశాట్-7 అరవ ఉపగ్రహం.ఈ ఉపగ్రహం రూపకల్పన, అభివృద్ధి, నిర్మాణం అంతయు భారతదేశపు అంతరిక్ష సంస్థ చేసింది.స్వదేశీయంగా నిర్మించిన బహు బ్యాండుల ఈ ఉపగ్రహాన్ని భారతీయ నావికాదళ సైన్యం ఉపయోగార్ధం నిర్మించి ప్రయోగించారు.2013 సెప్టెంబరు నుండి ఈ ఉపగ్రహం తన సేవలను అందిస్తుంది.భారతీయ రక్షణశాఖ నిపుణుల సమాచారం మేరకు, ఈ ఉపగ్రహం వలన భారతీయ నౌక దళం ఇకపై సమాచార సేకరణకై, సముద్రజల పర్యవేక్షన కై Inmarsat వంటి విదేశ ఉపగ్రహల పై ఆధార పడకుండా స్వయం సమాచార వ్యవస్థను పొందినది.
## ఉపగ్రహం
జీశాట్-7 లేదా ఇన్సాట్-4ఎఫ్ అనునది బహుబ్యాండులు కలిగిన సమాచార ఉపగ్రహం.ఈ ఉపగ్రహానికి రుక్మిణి అని నామకరణం చేసారు.ఈ ఉపగ్రహం కలిగి ఉన్న పెలోడులు: UHF, C-band, Ku band. భారతీయరక్షణ దళాలకు, ముఖ్యంగా నావికాదళానికి అవసరమైన సాంకేతిక సమాచారానని అందించుటకై ఇస్రో సంస్థ వారు రూపొందించిన మొదటి ఉపగ్రహం జీశాట్-7 /ఇన్సాట్-4ఎఫ్.ఈ ఉపగ్రహం బరువు 2,650 కిలో గ్రాములు. ఈ ఉపగ్రహాన్ని విదేశంనుండి ప్రయోగించుటకు అయిన ప్రయోగఖర్చు రూ.480 కోట్లు. జీశాట్-7 ఉపగ్రహాన్ని తయారుచెయ్యుటకు అయ్యిన ఖర్చు రూ.185 కోట్లు.ఈ ఉపగ్రహాన్ని నావికాదళం యొక్కయుద్ధ నౌకలు, జలాంతర్గాములు, యుద్ధ విమానాలు, భూనియంత్రణ కేంద్రాలకు సమాచారాన్ని చేరవేయుటకు ఎంతో ఉపయుక్తమైనది.జీశాట్-7 వలన సముద్రజలాలపర్యవేక్షణ ఎంతో బలోపేతమైనది.హిందూమహాసముద్రం యొక్క తూర్పు, పశ్చిమ తీరాల రక్షణ, పర్యవేక్షణ ఎంతో సులభమైనది.
## ఉపగ్రహ ప్రయోగవివరాలు
జీశాట్-7 ఉపగ్రహాన్ని ఫ్రెంచి గయానా లోని కౌరౌ ఉపగ్రహ ప్రయోగకేంద్రం నుండి, ఏరియన్-5 ECA అను ఉపగ్రహ వాహకనౌక సహాయాన 2013 ఆగస్టు 30 న అంతరిక్షము లోకి పంపబడింది.ఉపగ్రహ వాహక నౌక ప్రయోగకేంద్రం నుండి బయలు దేరిన 34నిమిషాల తరువాత జీశాట్-7 ఉపగ్రహాన్ని జియో సింక్రనస్ ట్రాన్సఫర్ ఆర్బిట్ (GTO ) లో,249 కిలోమీటర్ల పెరిజీలో, 35,929 కిలోమీటర్ల అపోజీలో భూమధ్య రేఖకు 3.5 డిగ్రీల వాలుగా ఉపగ్రహన్ని ఉంచారు.ఉపగ్రహాన్ని ప్రయోగించిన 5 రోజుల తరువాత కర్నాటక రాష్ట్రం లోని హాసన్లో ఉన్న ఇస్రోవారి మాస్టర్ కంట్రోల్ ఫెసిలిటీ కేంద్రంద్వారా మూడుసార్లు చేసిన కక్ష్య పెంపు చర్యలద్వారా ఉపగ్రహాన్నిఅంతిమ నిర్దేశిత కక్ష్యలో స్థిరపరచారు.2.5 టన్నుల బరువైనఉపగ్రహం యొక్క ఎంటెన్నానుమరియు అధిక ఫౌన పున్యమున్న హేలిక్సు ఎంటెన్నాను వియవవంతంగా తెరచారు. ఉపగ్రహంలోని అన్ని ట్రాన్స్‌పాండరులను 2013 సెప్టెంబరు 18న విజవంతంగా ప్రారంభించారు.
## ఇవికూడా చూడండి
*జీశాట్-1 ఉపగ్రహం
*జీశాట్-2 ఉపగ్రహం
*జీశాట్-6 ఉపగ్రహం
*జీశాట్-7 ఉపగ్రహం
*జీశాట్-16
*జీశాట్-9
*జీశాట్-19

## మూలాలు

వర్గం:ఉప గ్రహాలు
వర్గం:ఇస్రో తయారుచేసిన ఉపగ్రహాలు
వర్గం:విదేశాలనుండి ప్రయోగించిన భారతదేశ ఉపగ్రహాలు
వర్గం:జీశాట్ శ్రేణి ఉపగ్రహాలు
ఆదేశ్ శ్రీవాత్సవ

**అదేష్‌ శ్రీవాత్సవ ** (4 సెప్టెంబరు 1964 – 5 సెప్టెంబరు 2015) భారతీయ సంగీత దర్శకుడు. ఆయన తన కెరీర్ లో సుమారు 100 హిందీ చిత్రాలకు సంగీత దర్శకత్వం వహించారు.
## బాల్య జీవితం
ఆయన మధ్యప్రదేశ్ రాష్ట్రంలోని జబల్ పూర్ లో జన్మించారు.

## మరణం
గతకొంతకాలంగా కేన్సర్‌ తో బాధపడుతున్న ఆయన శుక్రవారం సెప్టెంబరు 5 2015 అర్థరాత్రి ముంబైలోని ఓ ప్రైవేటు హాస్పిటల్లో చికిత్సపొందుతూ తుదిశ్వాస విడిచారు. శ్రీవాత్సవకు భార్య ఇద్దరు కొడుకులు ఉన్నారు

## మూలాలు

## ఇతర లింకులు
* 
* 
* 
* 

వర్గం:1964 జననాలు
వర్గం:2015 మరణాలు
వర్గం:హిందీ సినిమా సంగీత దర్శకులు
జీశాట్-10 ఉపగ్రహం

**జీశాట్-10** అనునదిభారతదేశానికి చెందిన అంతరిక్ష పరిశోధన సంస్థ (ఇస్రో) తయారు చేసి, ప్రయోగించి నసమాచార సేకరణ, ప్రసరణచెయ్యు ఉపహ్రాగం.దీనినిఫ్రెంచి గయానా లోని రాకెట్‌లాంచ్ కేంద్రం నుండి ఏరియన్ -5ECA అను ఉపగ్రహ వాహకనౌక ద్వారా అంతరిక్షములో కక్ష్యలో ప్రవేశపెట్టారు.
## ఉపగ్రహ సమాచారం
జీశాట్–8 ప్రయోగం తరువాత INSAT/GSAT వరుసలో ప్రయోగించిన రెండవ ఉపగ్రహం ఇది. ఇస్రోవారు నిర్మించిన ఉపగ్రహాల్లో ఎక్కువ బరువుఉన్న ఉపగ్రహం జీశాట్-10. ప్రయోగసమయంలో ఉపగ్రహం బరువు 3400 కిలోలు.ఈ ఉపగ్రహంలో మొత్తం 30 ట్రాన్స్ పాండరులు అమర్చారు, KU బాండ్ ట్రాన్స్‌పాండరులు12, Cబాండ్ ట్రాన్స్‌పాండరులు12, లోపవర్ ఎక్స్‌టెండెడ్ C బాండ్ ట్రాన్స్‌పాండరులు 6 అమర్చారు.దీనితో పాటి గతంలో పనిచేయుచున్న GAGAN యొక్క సామర్ధ్యాన్ని బలోపేతం చెయ్యుపేలోడ్‌నుకూడా ఉపగ్రహంలో ఉంచారు.ఈ ఉపగ్రహాన్ని అంతరిక్షములో భూసమస్థితి కక్ష్యలో తూర్పుకు 83.0°కోణంలో భూ ప్రదక్షణ చేసెలా ఉంచారు. ఈ కక్ష్యనుడి ఈ ఉపగ్రహం సమాచారాన్ని భారతదేశానికి చేరవేస్తున్నది. జీశాట్-10 ఉపగ్రహం 15 సంవత్సరాలు తన సేవలను అందిస్తుంది.

## జీశాట్-10 పేలోడ్ వివరాలు
*అధిక శక్తి వంతమైన,140 W TWTAకలిగిన, KU-బాండ్ ట్రాన్స్‌పాండరులు: 12.
*32 W TWTA కలిగిన C బాండ్ ట్రాన్స్‌పాండరులు:12,
*36 బాండ్‌విడ్త్ MHz తో 32 W TWTA కలిగిన లోపవర్ ఎక్స్‌టెండెడ్ C బాండ్ ట్రాన్స్‌పాండరులు: 6
*L1, L2 బాండ్‌లో పనిచేయు GAGAN నావిగేసన్ పేలోడ్.
## జీశాట్-10 ఉపగ్రహం ప్రయోగ వివరాలు
ఈ ఉపగ్రహాన్ని దక్షిణ అమెరికాలోని ఫ్రెంచి గయానాలోని కౌరౌ అంతరిక్ష ప్రయోగకేంద్రం నుండి, ఏరియన్-5ECA అను ఉపగ్రహ వాహకనౌక సహాయంతో 2012 సెప్టెంబరు 29 సంవత్సరము, భారతీయ కాలమాన ప్రకారం ఉదయం 2:48 గంటలకు అంతరిక్షములోకి పంపారు.ఈ ఉపగ్రహ వాహకనౌక ప్రయోగకేంద్రం నుండి బయలుదేరిన 30 నిమిషాల తరువాత జీశాట్-10 ని కక్ష్యలో వదిలినది.ఏరియన్ -5ECA వాహక నౌక జీశాట్ -10 ని కక్ష్యలో ప్రవేశ పెట్టుటకు ముందు మరో యోరోపియన్ ఉపగ్రహం ASTRA 2F ని కూడాకక్ష్యలో వదిలినది.
## ఇవికూడా చూడండి
*జీశాట్-1 ఉపగ్రహం
*జీశాట్-2 ఉపగ్రహం
*జీశాట్-12 ఉపగ్రహం
*జీశాట్-14 ఉపగ్రహం
*జీశాట్-15 ఉపగ్రహం
*జీశాట్-16
*జీశాట్-17
*జీశాట్-18
*జీశాట్-19

## మూలాలు

వర్గం:ఉప గ్రహాలు
వర్గం:ఇస్రో తయారుచేసిన ఉపగ్రహాలు
వర్గం:విదేశాలనుండి ప్రయోగించిన భారతదేశ ఉపగ్రహాలు
వర్గం:జీశాట్ శ్రేణి ఉపగ్రహాలు
ఎం.ఎం.కల్బుర్గి

**ఎం.ఎం.కల్బుర్గి** కర్నాటక రాష్ట్రానికి చెందిన ప్రముఖ రచయిత, చరిత్రకారుడు, హేతువాది. ఆయన అసలు పేరు "మల్లేషప్ప మాదివలప్ప కల్బుర్గి".ఆయన వచన సాహిత్యంలో భారతీయ పండితుడు. ఆయన కన్నడ విశ్వవిద్యాలయంలో వైస్ ఛాన్సలర్గా పనిచేసారు. 2006 లో కేంద్ర సాహిత్య అకాడమీ అవార్డును పొందారు.

## జీవిత విశేషాలు
ఆయన కర్నాటక రాష్ట్రం లోని బీజాపూర్ జిల్లాకు చెందిన యారగల్ గ్రామంలో 1938 లో జన్మించారు. ఆయన హంపీలోని కన్నడ యూనివర్సిటీ వీసీగా పనిచేశారు. 2009లో ఆయన కేంద్ర సాహిత్య అకాడమీ అవార్డును అందుకున్నారు. నృపతుంగ, పంపా అవార్డులను కూడా అందుకున్నారు.

## సాహితీ సేవలు
ఆయన 20 ప్రచురణలను ప్రచురించారు. వాటిలో :
* *నీరు నీరాదిసిట్టు *
* *సరంగర్షి*
* *కెట్టిట్టుకల్యన్*

## అవార్డులు
* కేంద్ర సాహిత్య అకాడమీ అవార్డు (2006)
* కేంద్ర (సెంట్రల్) సాహిత్య అకాడమీ అవార్డు.
* జానపద్ అవార్డు 
* యక్షజ్ఞా అవార్డు 
* పద్మ అవార్డు 
* నృపతుంగ అవార్డు 
* రానా అవార్డు 
* బసవ పురస్కారం (2013)
* వచన సాహిత్యశ్రీ అవార్డు (2013)
* నాడోజ అవార్డు

## హత్య
ఆయనను గుర్తు తెలియని దుండగులు తుపాకితో కాల్చి చంపారు. ఆగష్టు 30 2015 ఉదయం ధార్వాడ్‌లోని తన నివాసంలో ఉండగా బైకుపై వచ్చిన ఇద్దరు గుర్తు తెలియని దుండగులు కల్బుర్గిపై కాల్పులు జరిపారు. తీవ్రంగా గాయపడిన ఆయనను ఆస్పత్రిలో చేర్పించగా చికిత్స పొందుతూ మృతిచెందారు.

ఆయనకు అనేక బెదిరింపు సందేశాలు వస్తున్నపుడు ఆయన కర్ణాటక ప్రభుత్వానికి రక్షణ కొరకు అభ్యర్థించాడు కానీ తొలుత ప్రభుత్వం రక్షక దళాన్ని అందించలేదు. ఆయనకు ప్రభుత్వం రక్షణ దళాన్ని అందించినప్పటికీ ఆగష్టు 2015 నుండి తొలగించమని పోలిసులను అభ్యర్థించాడు. ఆగష్టు 30 2015 న భారతీయ కాలమానం ప్రకారం 8:40 గంటలకు ధర్వాడ్ లోని ఆయన నివాసంలో దుందగులు కాల్చి చంపారు. దుందగులు ఆయన శిష్యులమని చెప్పి ఆయన ఇంటి తలుపు తట్టారు. ఆయన భార్య ఉమాదేవి వారికీ కాఫీలు తయారుచేయుటకు లోపలికి వెళ్ళిన వెంటనే రెండు రౌండ్లు కాల్పులు జరిపి ఆయనను చంపారు. వెంటనే వారు పారిపోయారు. ఆయనను మొదట ప్రైవేటు వైద్యశాలకు తరలించారు. తరువాత ధర్వాడ్ లోని జిల్లా సివిల్ హాస్పటల్ కు తరలించారు. కానీ అయన మరణించాడు.

## మూలాలు

## ఇతర లింకులు

* - కల్బుర్గి తల నవ్వింది..(సారంగ సాహిత్య వారపత్రికలో వ్యాసం)

వర్గం:1938 జననాలు
వర్గం:2015 మరణాలు
వర్గం:కేంద్ర సాహిత్య అకాడమీ పురస్కార గ్రహీతలు
వర్గం:కర్ణాటక వ్యక్తులు
వర్గం:భారతీయ రచయితలు
వర్గం:చరిత్రకారులు
వర్గం:హత్య చేయబడ్డ కర్ణాటక వ్యక్తులు
అబ్బాదుల్లా

**అబ్బాదుల్లా** తెలుగు రచయిత. ఆయన ప్రింటు ఎలక్ట్రానిక్‌ మీడియాలో యువతకు అవకాశాలు కల్పించాలన్న లకక్ష్యంతో 'తెలుగు స్కూల్‌ ఆఫ్‌ జర్నలిజం అండ్‌ మాస్‌ కమ్యూనికేషన్‌' సంస్థను ఆరంభించి 2009 వరకు మార్గదర్శకం వహించారు.
## బాల్యము
అబ్బాదుల్లా కడప జిల్లా కొమ్మర్ల కాల్వ గ్రామంలో 1937 నవంబరు 24న రసూల్‌బి, షేక్‌ మహబూబ్‌ సాహెబ్‌లకు జన్మించారు. బిఎ (ఆనర్స్‌) చదివారు.

## ఉద్యోగము
రాష్ట్ర ప్రభుత్వం ఉద్యోగంలో చేరి రాష్ట్రంలోని పలు ప్రాంతాలలో పనిచేశారు.

## రచనా వ్యాసంగము
1976లో రచనా వ్యాసంగాన్ని ఆరంభించి 'ధర్మ సంస్థాపన' అనువాద గ్రంథాన్ని ప్రచురించారు. ఆ క్రమంలో 20కి పైగా ఉర్దూ ఆధ్యాత్మిక గ్రంథాలను తెలుగులోకి అనువదించారు. 1992లో
'ఇస్లాం ప్రబోధిని' (నాలుగు సంపుటాలు) అనువాద గ్రంథంమంచి పేరు తెచ్చిపెట్టింది. ధార్మిక, సామాజిక అంశాల మీదా వ్యాసాలు రాశారు. 'తెలుగు ఇస్లామిక్‌ పబ్లికేషన్స్‌' సంస్థకు
సంచాలకులుగా పది సంవత్సరాలు బాధ్యాతలు నిర్వహించారు. ప్రింటు ఎలక్ట్రానిక్‌ మీడియాలో యువతకు అవకాశాలు కల్పించాలన్న లకక్ష్యంతో 'తెలుగు స్కూల్‌ ఆఫ్‌ జర్నలిజం అండ్‌ మాస్‌ కమ్యూనికేషన్‌' సంస్థను ఆరంభించి 2009 వరకు మార్గదర్శకం వహించారు. 'గీటురాయి' వారపత్రికను దినపత్రికగా తీర్చిదిద్దాలన్నసంకల్పంతో ప్రయత్నించారు.

## మరణము
2009 సెప్టెంబర్‌ 27న అబ్బాదుల్లా హైదారబాద్‌లో కన్నుమూశారు.

## మూలాలు
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము. పుట 29, అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010, ప్రచురణకర్త—ఆజాద్‌ హౌస్‌ ఆఫ్‌ పబ్లికేషన్స్‌
## ఇతర లింకులు

వర్గం:ముస్లిం రచయితలు
వర్గం:1937 జననాలు
వర్గం:2009 మరణాలు
వర్గం:తెలుగు రచయితలు
వర్గం:కడప జిల్లా అనువాద రచయితలు
అబ్బాస్ ముహమ్మద్

thumb|అబ్బాస్ ముహమ్మద్
**అబ్బాస్‌ మహమ్మద్‌** సామాజిక కార్యకర్త, రచయిత.

## బాల్యము
అబ్బాస్‌ మహమ్మద్‌ వరంగల్‌ జిల్లా జాఫర్‌ ఘడ్‌ మండలం తమ్మడపల్లి(జి) గ్రామంలో 1976 జనవరి 16న జన్మించారు. తల్లి తండ్రులు : మొహిద్దీన్‌ బీ, ఇస్మాయిల్‌ సాహెబ్‌. ఇతను ఎమ్మెస్సీ. చదివారు.

## రచనా వ్యాసంగము
2000లో సాహిత్య రంగ ప్రవేశం చేసి ఎన్నో కవితలు, వ్యాసాలు వ్రాశారు. వీరు వ్రాసి ప్రచురించిన గ్రంథము- 'భారతదేశం ముస్లింల ఆర్థిక సామాజిక, విద్యా స్థితిగతులు' (జస్టిస్‌ రాజేంద్ర సచార్ కమిటీ నివేదిక సంక్షిప్త అనువాదాం),

## లక్ష్యం
ఇతని లక్ష్యము సమసమాజం దిశగా ప్రజలను చైతన్య వంతుల్ని చేయడం.

## మూలాలు
సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము. పుట 29
అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010

ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌

చిరునామా వినుకొండ - 522647. పుట 29

వర్గం:1975 జననాలు
వర్గం:ముస్లిం రచయితలు
వర్గం:వరంగల్లు జిల్లా వ్యక్తులు
హెన్రీ లాంగ్లోయిస్

**హెన్రీ లాంగ్లోయిస్** (1914 నవంబరు 13 &#x2013; 1977 జనవరి 13) ఫ్రెంచి సినిమా యాక్టివిస్ట్, సినిమా ప్రేమికుడు. సినిమాల పరిరక్షణలో ఆయన  మార్గదర్శి, లాంగ్లోయిస్ సినిమా చరిత్రలో ప్రభావశీలమైన వ్యక్తి. సినిమా చరిత్రలో ప్రముఖమైన ఆటర్ సిద్ధాంతాన్ని వెనుకవున్న ఆలోచనలు అభివృద్ధి చేయడానికి ఆయన పారిస్ సినీ ప్రదర్శనలు ఉపకరించాయిని పేరొందారు.

*సినిమాథెక్ ఫ్రాన్సైజ్* ఏర్పాటులో జార్జెస్ ఫ్రాంజు,  జేన్ మిట్రైలతో  సహ వ్యవస్థాపకునిగా వ్యవహరించారు.   1938లో అంతర్జాతీయ ఫిల్మ్ ఆర్కైవ్స్ సమాఖ్య (ఇంటర్నేషనల్ ఫెడరేషన్ ఆఫ్ ఫిల్మ్ ఆర్కైవ్స్ (ఎఫ్.ఐ.ఎ.ఎఫ్) కు సహ వ్యవస్థాపకుడు.  నిమాథెక్ ప్రధాన కార్యకర్త అయిన లోట్టె ఐస్నెర్ తో ఎన్నో సంవత్సరాల అనుబంధం ఉన్నా రెండో ప్రపంచ యుద్ధానంతరం హెన్రీ సినిమాల పరిరక్షణ, సినిమా చరిత్రలపై కృషి సాగించారు. బూజుపట్టి పోయి, పాడైపోతున్న సినిమా ఫిల్మ్ లను కాపాడారు. ఆయన విచిత్రమైన ప్రవర్తన కలవారే కాక తన పద్ధతుల వల్ల తరచు  వివాదాలకు కేంద్రంగాకేంద్రంగా నిలిచారు,  ఫ్రెంచ్ నవతరంగం (*న్యూవేవ్*) గా సినిమా చరిత్రను ప్రభావితం చేసిన యువ సినీ ప్రేమికులు, విమర్శకులకు ఆయన కీలకమైన ప్రభావంగా నిలిచారు. లాంగ్లోయిస్ "సినిమా కళ పట్ల ఆయన అంకితభావం, ఆ కళ గతానికి చేసిన గట్టి కృషి, దాని భవిష్యత్తు పట్ల దృఢమైన నమ్మకం" కారణంగా 1974లో  ఆస్కార్ అకాడమీ గౌరవ పురస్కారాన్ని అందించారు.

## మూలాలు

వర్గం:1914 జననాలు
వర్గం:1977 మరణాలు
వర్గం:ప్రపంచ సినీ ప్రముఖులు
లాన్స్ నాయక్ మోహన్ నాథ్ గోస్వామి

**లాన్స్ నాయక్ మోహన్ నాథ్ గోస్వామి** భారతీయ సైనిక కమెండో. ఆయన 11 రోజుల్లో పదిమంది టెర్రరిస్ట్ లను మట్టుపెట్టి పాక్ టెర్రరిస్ట్ ల పాలిట సింహస్వప్నంగా మారారు.
## జీవిత విశేషాలు
ఆయన స్వగ్రామం నైనిటాల్ లోని హల్ ద్వానిలో ఇందిరానగర్. గొస్వామి 2002లో ఆర్మీలో పెరా కమాండోల విభాగంలో చేరాడు.తరువాత పదోన్నతిపై ఆర్మీ ప్రత్యేక దళాల కమాండోల విభాగంలోకి మారాడు.
## ఉగ్రవాదుల సింహస్వప్నం
ఆయన గత జమ్మూ - కాశ్మీర్ లో ఉగ్రవాదుల ఏరివేతకు ఏర్పాటు చేసిన అపరేషన్ లో చురుగ్గా పాల్గోన్నాడు.యాంటీ టెర్రర్ మిషన్ లో కీలక పాత్రవహిస్తూ ఆగస్టు 23,2015 న తొలి ఆపరేషన్ – హంద్వారా, ఖర్మూర్ లో పాల్గొన్నాడు.. ఒక్కడే 10 మంది ఉగ్రవాదులను అంతం చేశాడు. ఈ టీం శ్రీనగర్ సమీపంలోని హంద్వారా ప్రాంతంలో ఉగ్రవాదుల కోసం సోదాలు నిర్వహించారు. ఉగ్రవాదులను మట్టుబెట్టే సందర్భంలో ఉగ్రవాదులు జరిపిన ఎదురు కాల్పులలో గోస్వామి ప్రాణాలు వదిలాడు.

## వ్యక్తిగత జీవితం
ఆయనకు భార్య, కుమార్తె ఉన్నారు.
## మరణం
11 రోజుల్లో పది మంది ఉగ్రవాదులను అంతం చేసి పై అధికారుల దగ్గర గౌరవం పెంచుకున్నాడు.అయితే మరింత మంది ఉగ్రవాదులను అంతం చెయ్యడానికి ప్రయత్నించిన గో స్వామి చివరికి సెప్టెంబరు 5 2015 న తన ప్రాణాలు కోల్పోయాడు.

## మూలాలు

## ఇతర లింకులు
* Lance Naik Mohan Goswami will be cremated with full military honour-యూట్యూబ్ వీడియో
* Army officer dead after killing 10 militants, capturing one

వర్గం:2015 మరణాలు
వర్గం:వీరమరణం పొందిన భారతీయ సైనికులు
అబ్దుల్ ఆజాద్ ఖాన్ పఠాన్

శ్రీ అబ్దుల్‌ ఆజాద్‌ ఖాన్‌ పఠాన్‌

## బాల్యము
అబ్దుల్‌ ఆజాద్‌ ఖాన్‌ పఠాన్‌ ప్రకాశం జిల్లా రాచర్ల గ్రామంలో 1971 జూన్‌ ఒకటిన జన్మించారు. తల్లితండ్రులు: ఇమాంబి, మహబూబ్‌ ఖాన్‌. చదువు: బి.ఎ(తెలుగు).,విద్వాన్‌ (హింది).

## ఉద్యోగము
ప్రజాశక్తి దినపత్రికకు విలేఖరిగా పనిచేస్తున్నారు.

## రచనా వ్యాసంగము
2003లో ప్రచురితమయిన 'ఓ గులాబీ ప్రేమగీతం' కవితతో సాహిత్య వ్యాసంగం ఆరంభం చేశారు. ఇతని కవితలు, వ్యాసాలు పలు పత్రికల లో ప్రచురితం అయ్యాయి. పలు సత్కారాలు పొందారు. సాహిత్య-సాంస్కతిక కార్యక్రమాల ఏర్పాటు పట్ల ఆసక్తి గలవారు. మతసామరస్యం ప్రధాన ప్రాతిపదికగా చాల సర్వమత సమ్మేళనాల నిర్వహణ చేపట్టి మత సామరస్యానికి తన వంతు ప్రాత్ర పోషించారు. ఈయనకు సామాజిక, రాజకీయాంశాల మీద రచనలు చేయడం ఇష్టం.

## మూలాలు
* సయ్యద్‌ నశీర్‌ అహమ్మద్‌ రచించిన అక్షర శిల్పులు అనేగ్రంథము. పుట 29
అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010

ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌

చిరునామా వినుకొండ - 522647. పుట 29

వర్గం:1971 జననాలు
వర్గం:తెలుగు రచయితలు
వర్గం:ప్రకాశం జిల్లా పాత్రికేయులు
వర్గం:ప్రకాశం జిల్లా రచయితలు
అబ్దుల్ అజీజ్ ముహమ్మద్

**[[అబ్దుల్‌ అజీజ్‌ ముహమ్మద్‌]]** రచనా వ్యాసంగముతో బాటు ఆధ్యాత్మిక ప్రసంగాలు చేయడం, శ్రీమద్రామాయణం, శ్రీమద్భాగవతం, హరికథలు చెప్పడంలో దిట్ట.

## బాల్యము
అబ్దుల్‌ అజీజ్‌ ముహమ్మద్‌ విశాఖపట్నం జిల్లా ఎస్‌.రాయవరంలో 1970 మార్చి 21 న జన్మించారు. తల్లితండ్రులు: మదీనా, కాశింబీబి.

## ఉద్యోగం
అబ్దుల్‌ అజీజ్‌ ముహమ్మద్‌ విశాఖపట్నం నావెల్‌డాక్‌ యార్డ్‌లో టెక్నీషియన్‌ పనిచేస్తున్నారు.

## రచనా వ్యాసంగము
అబ్దుల్‌ అజీజ్‌ ముహమ్మద్‌ ముస్లిం గురువు షేక్‌ సత్తార్‌ ప్రోత్సాహంతో 1979లో 'శంకుస్థాపన' కవిత రాయడంతో సాహిత్యరంగ ప్రవేశం చేశారు. ఇతని కలంపేర్లు: మహోదాయ, హరిఃఓమ్‌. ఈ పేరుతో అనేక కవితలు, కథానికలు, వ్యాసాలు ప్రచురితం అయ్యాయి. పలు కవితలు ఆంగ్లం లోకి కూడా అనువాదం అయ్యాయి. 'శంకుస్థాపన' కవిత 2000లో ఆంగ్లంలోకి, 'గుజరాత్‌గాయం' కవితా సంపుిటిలోని 'ఖబర్దార్‌' కవిత పలు జాతీయ భాషల్లో తర్జుమా అయ్యింది. హరి:ఓమ్‌ (1997) తదితర కవితా సంపుటాలు ప్రచురితమయ్యాయి.

## అవార్డులు-పురస్కారాలు
విశాఖపట్నంలో సాహితీ సరస్వతి పురస్కారాన్ని, వచన కవితా సురభి పురస్కారాన్ని మచిలీపట్నంలో అందుకున్నారు.

## ప్రత్యేకతలు
అబ్దుల్‌ అజీజ్‌ ముహమ్మద్‌ ముస్లిం అయి వుండీ రచనా వ్యాసంగముతో బాటు ఇతనికి ఆధ్యాత్మిక ప్రసంగాలు చేయడం, శ్రీమద్రామాయణం, శ్రీమద్భాగవతం, హరికథలు చెప్పడంలో దిట్ట.

## లక్ష్యం
ఇతనికి త్యాగరాజు, అన్నమాచార్యులు, రామదాసు కీర్తనల ఆలాపన, వీటిపై పరిశోధన చేయడము, ప్రసంగాలు నిర్వహించడము. రచనల ద్వారా ఆధ్యాత్మిక ప్రచారం సాగించాలని ఇతనికి ఆకాంక్ష ఎక్కువ. దానితో బాటు పరమత సహనం, మతసామరస్యం, ప్రగతిశీలత సాధించాలన్నది ఇతని ప్రధాన లక్ష్యం.

## మూలాలు
*అక్షరశిల్పులుగ్రంథము: రచన సయ్యద్ నశీర్ అహమద్, ప్రచురణ సంవత్సరం 2010

ప్రచురణకర్త-- ఆజాద్‌ హౌస్‌ ఆఫ్‌ పబ్లికేషన్స్‌

చిరునామా వినుకొండ - 522647. పుట 30

వర్గం:1970 జననాలు
వర్గం:తెలుగు కవులు
వర్గం:తెలుగు రచయితలు
వర్గం:విశాఖపట్నం జిల్లా ఆధ్యాత్మిక వ్యక్తులు
వర్గం:విశాఖపట్నం జిల్లా రచయితలు
వర్గం:హిందూమత ఆధ్యాత్మిక ప్రసంగాలు చేసే ముస్లిములు
ఎస్.బి.రఘునాథాచార్య

ఆచార్య **ఎస్.బి.రఘునాథాచార్య (జ.1944) ** రచయిత.

## జీవిత విశేషాలు
అతను 1944 జనవరి 1న గుంటూరు జిల్లాలో జన్మించాదు. అతను రాష్ట్రీయ సంస్కృత విద్యాపీఠానికి 1994-1999 మధ్యకాలంలో ఉపకులపతిగా పనిచేశాడు.  తరువాత అతను శ్రీ వెంకటేశ్వర విశ్వవిద్యాలయం, తిరుపతిలో సంస్కృత విభాగానికి ప్రొఫెసరుగా పనిచేసాడు. అతను సంస్కృత సలహా బోర్డు సభ్యుడు, సాహిత్య అకాడమీ జనరల్ కౌన్సిల్ సభ్యుడు. అనేక అవార్డులు అందుకున్నాడు. అతను 100 కి పైగా రచనలను చేసాడు. ఇంగ్లీష్, సంస్కృతం, తెలుగు భాషలలో 30 పుస్తకాలను ప్రచురించాడు. అతను అకాడమీ అర్ధ-వార్షిక పత్రిక సంస్కృత ప్రతిభా (సంస్కృతం) ను కూడా సవరిస్తున్నాడు.
thumb|సకల దేవతా పూజా విధానం

## రచనలు
# ఆర్ష విజ్ఞాన సర్వస్వము - వేదసంహితలు - మొదటి సంపుటము
# ఆర్ష విజ్ఞాన సర్వస్వము - బ్రాహ్మణాలు - ద్వితీయ సంపుటము
# ఆర్ష విజ్ఞాన సర్వస్వము - అరణ్యకాలు - తృతీయ సంపుటము
# దేవాలయము
# భారతీయ సంస్కృతి
# సువర్ణపుష్పమాల
# సకల దేవతా పూజా విధానం
# మన సమస్యలకు భగవద్గీతా పరిష్కారాలు
# రైక్వుడు
# వ్యాస సాహితీసంహిత
# మణిమంజూష
# జననీ జన్మభూమిశ్చ
# కాదంబిని (సాహిత్య పరిశోధన వ్యాస సంపుటి) 
# Modern Sanskrit Literature: Tradition & Innovations
# Srtivaijayanti
# Sankaracarya (Ancient philosopher and thinker)

## మూలాలు

వర్గం:1944 జననాలు
కడియాల రామమోహనరాయ్

**కడియాల రామమోహనరాయ్** సాహిత్య విమర్శకుడు, పరిశోధకుడు, రచయిత. 
## జీవిత విశేషాలు
ఇతడు 1944, ఏప్రిల్ 11న గుంటూరు జిల్లా, మేడికొండూరు మండలం, సిరిపురం గ్రామంలో ఒక సాధారణ రైతు కుటుంబంలో జన్మించాడు. ఇతని తండ్రి కడియాల భద్రయ్య, తల్లి కమల. ఇతని చిన్నతనంలోనే తల్లి మరణించింది. ఇతడు తండ్రి, నాయనమ్మ, సోదరిల సంరక్షణలో పెరిగాడు. ఇతని తండ్రి నాస్తికుడు, హేతువాది, సాహిత్యాభిలాషి, కమ్యూనిస్టు పార్టీ అభిమాని. తన తండ్రి ప్రభావం ఇతనిపై పడి హేతువాదం, నాస్తికత్వం, మార్క్సిజం ఇతనికి వొంటబడ్డాయి. ఇతడు గుంటూరు హిందూకళాశాలలో బి.ఎ., ఆంధ్రవిశ్వవిద్యాలయంలో ఎం.ఎ.(తెలుగు భాషాసాహిత్యాలు) చదివాడు. 

## రచనలు
ఇతడు తన 16యేట నుండి రచనలు చేయడం ప్రారంభించాడు. ఇతని విమర్శలు, పుస్తకసమీక్షలు, ఇతర రచనలు ప్రజామత, రాజమార్గం, భారతి, ఆంధ్రపత్రిక, ఆంధ్రజ్యోతి, ఆంధ్రప్రభ, విశాలాంధ్ర మొదలైన పత్రికలలో ప్రచురితమయ్యాయి.
### ముద్రిత గ్రంథాలు
# తెలుగు సాహిత్యంపై మహాకవి శ్రీశ్రీ ప్రభావం (సిద్ధాంత గ్రంథం)
# మన తెలుగు నవలలు - నూరు నవలల విశ్లేషణ
# విప్లవవాదం
# 20వ శతాబ్ది తెలుగుకవిత్వం
# గుంటూరు శేషేంద్ర శర్మ 
# తెలుగు కవితావికాసం
# ఉత్తరాంధ్ర నవలా వికాసం
# సహృదయ (సాహిత్య వ్యాస సంపుటి)
# కృష్ణశాస్త్రి కవితావైభవం
# పదమూడు ఉత్తమకథలు
# శ్రీశ్రీపై ముఖాముఖీ
# శ్రీశ్రీ రచనల ప్రభావం
### అముద్రిత రచనలు
# తెలుగు సాహిత్యంలో రైతు జీవితం
# ఇరవయ్యవ శతాబ్ది తెలుగు సాహిత్య వికాసం
# వెయ్యేళ్ల తెలుగు పద్య వికాసం - సమగ్ర పరిశోధన
# మన తెలుగు నాటకాలు - నాటికలు

## పురస్కారాలు
* 2001 - పొట్టి శ్రీరాములు తెలుగు విశ్వవిద్యాలయం వారి ప్రతిభా పురస్కారం
* 2002 - జి.వి.యస్.కళాపీఠం వారి ఉత్తమ విమర్శ పురస్కారం
* 2007 - తెలుగు అసోసియేషన్ ఆఫ్ నార్త్ అమెరికా (తానా) వారి ఉత్తమ విమర్శక పురస్కారం
* 2017 - నవ్యాంధ్రప్రదేశ్ సాంస్కృతిక శాఖ వారి భాషా పురస్కారం
* 2018 - అద్దేపల్లి రామమోహనరావు కవిత్వ విమర్శ పురస్కారం

## మూలాలు

వర్గం:తెలుగు రచయితలు
వర్గం:తెలుగు విమర్శకులు
వర్గం:తెలుగు పరిశోధకులు
వర్గం:1944 జననాలు
వర్గం:గుంటూరు జిల్లా అనువాద రచయితలు
కోకా విమలకుమారి

**కోకా విమలకుమారి** రచయిత్రి, సాహితీవేత్త.
## జీవిత విశేషాలు
ఈమె కృష్ణా జిల్లా, అవనిగడ్డ మండలం, పులిగడ్డ గ్రామంలో ఆదిని సుబ్బారావు, శేషమ్మ దంపతులకు 1943, జూలై 15వ తేదీన జన్మించింది. తెలుగు సాహిత్యంలో ఎం.ఎ.చదివిన ఈమె ఫిజికల్ ఎడ్యుకేషన్‌లో పోస్టు గ్రాడ్యుయేషన్‌ కూడా చేసింది. ఈమెకు సంగీత, సాహిత్య, క్రీడా రంగాలలో ప్రవేశం ఉంది. ఈమె ఉత్తమ ఉపాధ్యాయినిగా, ఉత్తమ అధ్యాపకురాలిగా గుర్తింపు పొందింది. సంజీవదేవ్, నాగభైరవ కోటేశ్వరరావు, ఊటుకూరి లక్ష్మీకాంతమ్మ వంటి సాహితీవేత్తల వద్ద శిష్యరికం చేసింది. అవధానాలు, సాహితీ రూపకాలు, కవి సమ్మేళనాలు మొదలైనవాటిలో ఈమె ప్రదర్శించే సంగీత, సాహిత్య, నటనా ప్రతిభలు ఆ కార్యక్రమాలకే ప్రత్యేక ఆకర్షణగా నిలిచాయి. ఈమె ఆకాశవాణి ద్వారా 1975 నుండి నేటి వరకూ తన సాహిత్య సౌరభాలను కవితలు, ప్రసంగాల రూపంలో వెదజల్లుతోంది. ఈమె రూపొందించిన తెలుగుతల్లి సాహిత్య రూపకం ద్వారా ఈమెకు ప్రభుత్వం నుండే కాక వివిధ సాహిత్య సంస్థల నుండి అనేక సత్కారాలు లభించాయి. బాల్ బ్యాడ్మింటన్, ఖోఖో, కబడ్డి వంటి టోర్నమెంటులను నిర్వహిస్తూ ఈమె క్రీడారంగంలో కూడా తన ఉనికిని చాటుకుంటున్నది.

### కుటుంబం
ఈమెకు 1961, ఏప్రిల్ 24న గుంటూరు జిల్లా కొల్లూరు గ్రామంలో కోకా నాగేంద్రరావుతో వివాహం జరిగింది. ఈమె భర్త కబడ్డీ క్రీడాకారుడిగా అంతర్జాతీయ ఖ్యాతిని గడించాడు. ఈ దంపతులకు ఇద్దరు కుమారులు ఒక కుమార్తె జన్మించారు. పెద్ద కుమారుడు లక్ష్మీనారాయణ పోలీసు శాఖలో ఉద్యోగం చేస్తున్నాడు. రెండవ కుమారుడు పంచాయతీరాజ్‌లో ఇంజనీరుగా పనిచేస్తున్నాడు. కుమార్తె జయశ్రీ ఆదర్శగృహిణిగా కుటుంబాన్ని నిర్వహిస్తున్నది.

### మరణం
విజయవాడలోని స్వగ్రహంలో 3 సెప్టెంబరు 2025, బుధవారం ఉదయం కన్నుమూశారు.

## రచనలు
# తరుణీ తరంగాలు (రేడియో ప్రసారిత వ్యాసాలు)
# పున్నమి నవ్వింది (కథల సంపుటి)
# విమలభారతి (వ్యాసాలు)
# అక్షరసందేశం(వ్యాసాలు)
# నవ్యపథం (వ్యాసాలు)
# శ్రీకాకుళాంధ్ర మహావిష్ణువు (పద్యకావ్యం)
# మన పుణ్యక్షేత్రాలు
# అయ్యప్ప గీతాలు
# షిరిడీ సాయిబాబా పాటలు
# క్రీడారంగ చరిత్ర
# జిమ్నాస్టిక్స్‌లో మెళకువలు

## పురస్కారాలు
# 1988 - ఆంధ్రప్రదేశ్ ప్రభుత్వం వారిచే ఉగాది పురస్కారం
# 1994 - తెలుగు విశ్వవిద్యాలయం నుండి ఉత్తమ రచయిత్రి పురస్కారం
# 1997 - వంశీ ఆర్ట్స్ థియేటర్స్ వారి ఉత్తమ రచయిత్రి పురస్కారం
# 2000 - ఢిల్లీ తెలుగు అకాడెమీ వారిచే ఉగాది పురస్కారం
# 2000 - లయన్స్ క్లబ్ వారిచే ఉత్తమ అధ్యాపక పురస్కారం
# 2002 - ఊటుకూరి లక్ష్మీకాంతమ్మ అవార్డు
# 2003 - నార్ల వెంకటేశ్వరరావు ట్రస్ట్ వారిచే విశిష్ట సేవా పతకం
# 2012 - కృష్ణాజిల్లా కలెక్టర్ చేత ఉగాది పురస్కారం
# 2014 - నాగభైరవ స్ఫూర్తి పురస్కారం

## బిరుదులు
* సాహిత్య సరస్వతి
* సాహిత్య నవరత్న
* బాల సేవారత్న
## మూలాలు

వర్గం:కృష్ణా జిల్లా రచయిత్రులు
వర్గం:తెలుగు రచయితలు
బండికోళ్ళంక

**బండికోళ్ళంక** కృష్ణా జిల్లా మోపిదేవి మండలానికి చెందిన రెవెన్యూయేతర గ్రామం.  
 
## గ్రామ భౌగోళికం
సముద్రమట్టానికి 6 మీ.ఎత్తులో ఉంది
## గ్రామానికి రవాణా సౌకర్యాలు
మోపిదేవి, అవనిగడ్డ నుండి రోడ్డురవాణా సౌకర్యం కలదు. రైల్వేస్టేషన్; విజయవాడ 64 కి.మీ.దూరంలో ఉంది.
## గ్రామానికి సాగు/త్రాగునీటి సౌకర్యం
ప్రకాశం బ్యారేజికి దిగువన 62 కి.మీ. దూరంలో ఉన్న ఈ గ్రామము, గుంటూరు జిల్లాలోని రేపల్లె మండలంలో గల తూర్పుపాలెం గ్రామాల మధ్యన 3 టిఎం.సి ల నీటిని నిలువచేయటానికై, 1,215 కోట్ల అంచనా వ్యయంతో ఒక బ్యారేజి నిర్మించాలని ఒక ప్రణాళిక సిద్ధం చేసినారు. [1] 

## గ్రామ పంచాయతీ
బండికోళ్ళంక గ్రామం, కొక్కిలిగడ్డ గ్రామ పంచాయతీ పరిధిలోని ఒక శివారు గ్రామం. 
## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు
## వెలుపలి లింకులు
[1] ఈనాడు ఆంధ్రప్రదేశ్;2020, సెప్టెంబరు-9;16వపేజీ.

వర్గం:మోపిదేవి మండలంలోని రెవెన్యూయేతర గ్రామాలు
గడికోట శ్రీకాంత్ రెడ్డి

**గడికోట శ్రీకాంత్ రెడ్డి** (వై.ఎస్.ఆర్.సీ.పీ) పార్టీ  కడప జిల్లా ఆంధ్రప్రదేశ్ రాష్ట్రంలోని రాయలసీమ ప్రాంతానికి చెందిన  రాయచోటి శాసనసభ నియోజకవర్గం శాసన సభ్యులు. 

## శాసనసభ్యునిగా
2009 - గడికోట శ్రీకాంత్ రెడ్డి (కాంగ్రెస్),

2012 - గడికోట శ్రీకాంత్ రెడ్డి (వై.యస్.ఆర్.కాంగ్రెస్ పార్టీ) 

2014 - గడికోట శ్రీకాంత్ రెడ్డి (వై.యస్.ఆర్.కాంగ్రెస్ పార్టీ)

## ఇవికూడా చూడండి.

* ఆంధ్రప్రదేశ్ శాసనసభ సభ్యుల జాబితా (2009) 247.
* ఆంధ్రప్రదేశ్ శాసనసభ సభ్యుల జాబితా (2014) 247.

## మూలాలు

## ఇతర లింకులు

* https://www.youtube.com/watch?v=nYaQNX3eX2g

వర్గం:జీవిస్తున్న ప్రజలు
వర్గం:పార్టీలు ఫిరాయించిన రాజకీయ నాయకులు
వర్గం:కడప జిల్లా రాజకీయ నాయకులు
వర్గం:కడప జిల్లా నుండి ఎన్నికైన శాసన సభ్యులు
వర్గం:ఆంధ్రప్రదేశ్ శాసన సభ్యులు (2019)
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2009)
శ్రీ కృష్ణ జన్మభూమి

**శ్రీ కృష్ణ జన్మభూమి** అనేది మథుర నగరంలో ఉన్న ఒక ధార్మిక దేవాలయం. ఈ ఆలయం పురాతన హిందూ మత దేవుడైన శ్రీకృష్ణుడి జన్మస్థలం. ఇది కంసునికి చెందిన ఒక జైలు గది, ఇక్కడే శ్రీకృష్ణ భగవానుడు జన్మించాడు.

## చరిత్ర
చరిత్రకారుల ప్రకారం ఈ జైలు గది 'గర్భ గృహ' గా పేరొందింది, ఈ ఆలయ ఆవరణమే కృష్ణుడు జన్మించిన కచ్చితమైన ప్రదేశం. ఈ జైలు గది గోడ కంసరాజు యొక్క క్రూరత్వాన్ని గుర్తుచేస్తుంది. అనేక విగ్రహాలు, పురాతన కాలానికి చెందిన శిల్పాలు ఇక్కడి తవ్వకాలలో కనిపించాయి. ఈ జైలు గది క్రమంగా మారి ప్రస్తుతం అందమైన దేవాలయమయింది. లక్షలాది భక్తులు శ్రీకృష్ణ జన్మాష్టమి సమయంలో ఆలయం వద్దకు తరలి వస్తారు. ఇక్కడ పండుగ సమయాలలో జరిపే ఉత్సవాలు, వేడుకలు భారతదేశం అంతటా ప్రసిద్ధి చెందాయి. వేడుకలు శ్రీకృష్ణ భగవానుడు పుట్టిన మధ్య రాత్రి సమయంలో ప్రారంభమవుతాయి.

## ప్రదేశం

శ్రీకృష్ణ భగవానుడు జన్మించిన మథుర నగరం యమునా నది ఒడ్డున ఉన్నది, ఇది రాజధాని నగరం ఢిల్లీకి సుమారు 145 కిలోమీటర్ల దూరంలో ఉంది. ఈ నగరం శ్రీకృష్ణ ప్రసిద్ధ కృష్ణ జన్మ భూమి మందిర్ భక్తులను అత్యంత గౌరవించే అతిధేయ ఆలయంగా ఖ్యాతి చెందింది. వేల సంవత్సరాల క్రితం ఈ ఆలయ ప్రదేశంలో భగవానుడు జన్మించాడని చెబుతుంటారు. పొరుగు పట్టణాలైన గోవర్ధన్, నందగావ్, బృందావన ప్రాంతాలతో పాటు ఈ ప్రాంతం హిందువులకు ఒక ప్రధాన యాత్రా ప్రదేశం. ఈ ఆలయం మథుర నగరానికి మధ్యన ఉంది.

## పర్యాటక రంగం
మథురలో ఉన్న శ్రీ కృష్ణ జన్మభూమి ఆలయం భక్తులలో అత్యంత భక్తి విశ్వాసాలు నింపే ఆలయంగా ఉంది. దేవకి, వాసుదేవులకి శ్రీకృష్ణుడు జన్మించిన ఈ ప్రదేశం ప్రముఖ పవిత్రాలయంగా విరాజిల్లుతూ పర్యాటకులను ఆకర్షిస్తుంది.

## ఇవి కూడా చూడండి
* శ్రీ కృష్ణుడు
* మథుర

## మూలాలు

వర్గం:హిందూమతం
కోడూరి శ్రీరామమూర్తి

**కోడూరి శ్రీరామమూర్తి** రచయితగా, సాహిత్య విమర్శకుడుగా, గాంధేయతత్వ పరిశోధకుడుగా, జీవిత చరిత్రకారుడుగా, బహుముఖంగా  కృషి చేశాడు. 
## జీవిత విశేషాలు
ఇతడు 1941, సెప్టెంబరు 29వ తేదీన రాజమండ్రిలో జన్మించాడు. ఆర్థికశాస్త్రంలో ఎం.ఎ. చదివాడు. బొబ్బిలిలోని రాజా శ్వేతా చలపతి రామకృష్ణ రంగారావు కళాశాలలో ఆర్థికశాస్త్ర విభాగంలో అధ్యాపకుడిగా పనిచేసి హెడ్ ఆఫ్ డిపార్ట్‌మెంట్‌గా పదవీవిరమణ చేశాడు.

## పురస్కారాలు
* ఆంధ్రపదేశ్ సాహిత్య అకాడమీ పురస్కారం
* పొట్టి శ్రీరాములు తెలుగు విశ్వవిద్యాలయ పురస్కారం
* ఆంధ్రప్రదేశ్ రవీంద్ర శతాబ్ది పురస్కారం
* పులికంటి కృష్ణారెడ్డి స్మారక పురస్కారం 
## రచనలు
# రవికవి (రవీంద్రనాథ్ టాగూర్ జీవిత చరిత్ర) - కోడూరి లీలావతితో కలిసి
# తెలుగు నవలా సాహిత్యంలో మనో విశ్లేషణ
# వెలుగు-వెన్నెల (సాహిత్య వ్యాస సంపుటి)
# అందాల తెలుగు కథ
# ఉన్నవ లక్ష్మీనారాయణగారి మాలపల్లి
# కొడవటిగంటి కుటుంబరావు సాహిత్య సమాలోచన
# ఆలోచన (వ్యాసాలు)
# సర్దార్ వల్లభ్‌భాయి పటేల్ జీవితం - సందేశం
# మనకు తెలియని మహాత్ముడు
# మరో కోణంలోంచి మహాత్ముడు
# మా మంచి తెలుగు కథ (కథా పరిచయ వ్యాసాలు)
# సాహిత్యానుభూతి (విశ్లేషణా వ్యాసాలు)
# భారతదేశంలో లౌకికవాదం
# మన సంస్కర్తల జీవిత కథలు
# మహాత్ముడు పర్యావరణము
# మహాత్ముని సత్యాగ్రహాలు
# సుప్రసిద్ధ వ్యక్తుల జీవితాల్లో అప్రసిద్ధ గాథలు
# అవిశ్రాంత అన్వేషి ఎం.ఎన్.రాయ్
# ఉన్నవ లక్ష్మీనారాయణ గారి మాలపల్లి (సంపాదకత్వం)
# బాపూ నడిచిన బాట (కథలు)
## మూలాలు

వర్గం:అధ్యాపకులు
వర్గం:తెలుగు రచయితలు
వర్గం:సాహిత్య విమర్శకులు
వర్గం:ఆంధ్రప్రదేశ్ సాహిత్య అకాడమీ పురస్కార గ్రహీతలు
వర్గం:1941 జననాలు
1533

**1533** బుధవారముతో ప్రారంభమయ్యే గ్రెగోరియన్‌ కాలెండరు యొక్క మామూలు సంవత్సరము.

## సంఘటనలు

* జనవరి 25: ఇంగ్లాండ్ రాజు హెన్రీ VIII తన రెండవ భార్య అన్నే బోలీన్‌ను వివాహం చేసుకున్నాడు.
* జనవరి 26: వాల్డెన్‌కు చెందిన 1 వ బారన్ ఆడ్లీ థామస్ ఆడ్లీ ఇంగ్లాండ్ లార్డ్ ఛాన్సలర్‌గా నియమితుడయ్యాడు.
* మార్చి 30: థామస్ క్రాన్మెర్ కాంటర్బరీ ఆర్చ్ బిషప్ అయ్యాడు .
* ఏప్రిల్: ఇంగ్లాండ్‌లోని అప్పీల్స్‌ను నిరోధించే శాసనం రాజును సర్వోన్నత సార్వభౌమాధికారిగా ప్రకటించి, పోపుకు చట్టపరమైన విజ్ఞప్తులు చెయ్యడాన్ని నిషేధించింది.
* మే 23: కేథరీన్ ఆఫ్ అరగోన్‌తో ఇంగ్లాండ్ వివాహం కింగ్ హెన్రీ VIII ను ఆర్చ్ బిషప్ క్రాన్మెర్ రద్దు చేసినట్లు ప్రకటించాడు.
* జూన్ 1: వెస్ట్ మినిస్టర్ అబ్బేలో, క్రాన్మెర్ ఇంగ్లాండ్ రాణిగా అన్నే బోలీన్ పట్టాభిషేకం. 

* జూలై 11: ఆర్చ్ బిషప్ క్రాన్మెర్, పోప్ క్లెమెంట్ VII లు హెన్రీ VIII ను వేలివేసారు. 
* జూలై 22: ఒట్టోమన్ సామ్రాజ్యానికీ, ఆస్ట్రియా ఆర్చ్‌డ్యూచీ మధ్య కాన్స్టాంటినోపుల్ ఒప్పందం కుదిరింది.: రోమన్ల రాజైన ఫెర్డినాండ్ I హంగరీపై తన హక్కును వదలుకున్నాడు. జానోస్ జాపొల్యాయి, ఒట్టోమన్ సుల్తానుకు సామంతుడిగా హంగరీకి రాజయ్యాడు.. 
* సెప్టెంబర్ 7: అన్నే బోలీన్ ప్యాలెస్ ఆఫ్ ప్లాసెంటియాలో ఇంగ్లాండ్ యొక్క ఎలిజబెత్ I ప్రిన్సెస్ ఎలిజబెత్కు జన్మనిచ్చింది.

* నవంబర్ 15: ఫ్రాన్సిస్కో పిజారో పెరూలోని కుస్కోకు వచ్చాడు.
* డిసెంబర్ 3 &#x2013; ఇవాన్ IV మూడేళ్ళ వయసులో తన తండ్రి వాసిలి III కి వారసుడిగా ముస్కోవి గ్రాండ్ ప్రిన్స్‌గా నియమితుడయ్యాడు .
* డిసెంబర్: హెర్నాండో డి గ్రిజల్వా, అతని సిబ్బంది మెక్సికో పసిఫిక్ తీరంలో జనావాసాలు లేని రెవిలాగిగెడో దీవులను కనుగొన్నారు.

*

## జననాలు
thumb|ఇంగ్లాండు మహరాణి ఎజిజిబెత్ జననం
* సెప్టెంబర్ 7: ఇంగ్లాండ్ యొక్క ఎలిజబెత్ I, ఇంగ్లాండు మహారాణి. (మ.1603) 

## మరణాలు
*

## పురస్కారాలు

## మూలాలు


*
ఇన్శాట్-1B ఉపగ్రహం

**[[ఇన్శాట్-1B]]** (INSAT-1B) భారతదేశపు సమాచార ఉపగ్రహం. ఈ ఉపగ్రహాన్ని ఇండియన్ నేషనల్ శాటలైట్ సిస్టం ద్వారా జరుపుతున్న జరుపుతున్న ఉపగ్రహల ప్రయోగంలో భాగంగా అంతరిక్షములో ప్రవేశపెట్టారు. ఈ ఉపగ్రహాన్ని 30ఆగస్టు 1983న 06:32:00 ( UTCసమయం) కు భూస్థిరకక్ష్యలో,74 డిగ్రీల అక్షాంశంలో ప్రవేశపెట్టారు.  ఈ ఉపగ్రహం ముందుగా నిర్ణయించిన విధంగా 7 సంవత్సరాలు సేవలు అందించిన తరువాత, దీని స్థానంలో INSAT-D ఉపగ్రహాన్ని ప్రయోగించి, దీనిని పక్కనిరర్ధక కక్ష్యలో పెట్టారు.ఈ ఉపగ్రహాన్ని తిరిగి 1992లో 92 డిగ్రీల అక్షాంశంలో గుర్తించారు.దీనిని ఆగస్టు 1993లో నిరర్ధకం చేసారు.
## ఉపగ్రహ వివరాలు
ఈ ఉపగ్రహాన్నిఫోర్డ్ ఏరోస్పేస్‌వారు నిర్మించారు. ఈ ఉపగ్రహనిర్వహణ బాధ్యత ఇస్రోవారిది.INSAT-1శ్రేణి వరుస ఉపగ్రహాలనిర్మాణంలో భాగంగా INSAT-1B ఉపగ్రహం నిర్మింపబడి, ప్రయోగింప బడింది.ప్రయోగ సమయంలో ఉపగ్రహం బరువు 152 కిలోగ్రాములు (2,540 పౌండ్లు) ఉపగ్రహ జీవితకాలం 7 సంవత్సరాలు.INSAT-1B ఉపగ్రహంలో పండ్రెండు C-band ట్రాన్స్‌పాండరులను, మూడు S-band ట్రాన్స్‌పాండరులను అమర్చారు.విద్యుతు ఉత్పత్తికై ఒక సౌరఫలకను అమర్చారు. ఉపగ్రహం యొక్క అసౌష్టవనిర్మాణం వలన ఏర్పడు రేడియేసన్ టార్క్యును కౌంటరు బాలెన్సు చెయ్యుటకు ఇక స్థిరీకరణ బూమ్‌ను ఏర్పాటు చేసారు.
ఉపగ్రహ చోదకానికై ఒక R-4D-11 అపోజీ మోటరును అమర్చారు. ఈ ఉపగ్రహన్ని అంతరిక్షంలో ప్రవేశపెట్టిన తరువాత, భూస్థిరకక్ష్యలో, నిర్దిష్ట కక్ష్యలోకి వెళ్ళుటకు స్వంతచోదక వ్యవస్థను (own propulsion system) కలిగిఉన్నది.

## ఉపగ్రహ ప్రయోగం
ఈ ఉపగ్రహాన్ని స్పేస్‌షటిల్ చాలెంజరు (STS మిసను ప్రయోగసందర్భంగా) ద్వారా అంతరిక్షముకి పంపారు.సెటిల్ చాలెంజరు 30 ఆగస్టు 1983, 07:48 (UTC) గంటలకు కెన్నడి అంతరిక్షకేంద్రంలోని లాంచ్ కాంప్లెక్స్39A నుండి అంతరిక్షములోకి పంపబడినది.31ఆగస్టు,1983, 07:48 (UTC) గంటలకు కక్ష్యలోకి ఉపగ్రహం ప్రవేశించింది. ఈ ఉపగ్రహం భూస్థిరకక్ష్యలో, నిర్దిష్ట కక్ష్యలోకి వెళ్ళుటకు స్వంతచోదక వ్యవస్థను (own propulsion system) కలిగిఉన్నది.ఉపగ్రహం యొక్క అంతర్జాతీయడేసిగ్నటరు సంఖ్య1983-089B, జాబితా సంఖ్య14318. 

## ప్రయోగానంతర పరిణామాలు
ప్రయోగానంతరం సౌరపలకాలను విచ్చుకొనేలా చెయ్యడంలో సమస్య ఎదురైనప్పటికి1983, సెప్టెంబరునెల మద్యకాలంలో సౌరపలకను తెరచుకొనేలా చెయ్యగలిగారు. 1992లో 93°రేఖాంశం లోకి ఉపగ్రహాన్ని పంపేవరకు, ఈ ఉపగ్రహం అత్యధిక జీవితకాలం 74° డిగ్రీల రేఖాంశంమీద ప్రదక్షిణచేసింది.ఆగస్టు 1993లో ఈ ఉపగ్రహాన్ని ఉపయోగించడం నిలిపివేసి, భూసమస్థితి కక్ష్యకు పైనున్న నిరర్ధకకక్ష్య (graveyard orbit) లో ఈ ఉపగ్రహాన్ని ఉంచారు.
అంతరిక్షములో14 నవంబరు 2013నాటికి, ఈ ఉపగ్రహం నిరర్ధకకక్ష్యలో 35,741 కిలోమీటర్ల పెరిజీ,35,846కిలోమీటర్లఅపోజీతో 14.69డిగ్రీల ఏటవాలుతో23.93 గంటల ప్రదక్షిణకాలంతో తిరుగుచుఉండినది.

## మూలాలు

వర్గం:ఉప గ్రహాలు
వర్గం:ఇన్శాట్‌ శ్రేణి ఉపగ్రహాలు
వర్గం:విదేశాలనుండి ప్రయోగించిన భారతదేశ ఉపగ్రహాలు